Manuelni menjači još uvek aktuelni - dokaz je novi Genesis G70 - Auto Republika\nAktuelni trenutak premijum D segementa, kojem pretenduje da pripada i dolazeći Genesis G70, svakako da (još uvek) poznaje i kategoriju manuelnog menjača. Za sada, jedino je Mercedes-Benz C klase nemoguće pazariti sa opcijom manuelne izmene stepena prenosa, dok BMW serije 3, kao i Audi A4 tu mogućnost izbora još uvek nude kupcima.\nBudući Genesis G70, poput bavarskih modela, posedovaće opciju u vidu šestostepenog manuelnog menjača koji će biti moguće upariti jedino sa osnovnom dvolitarskom turbo benzinskom jedinicom i pogonom na točkove zadnje osovine.\nInteresantno je da ova objava nije stigla od proizvođača, već je, ništa manje pouzdan zaključak izveden indirektno. Naime, američka Agencija za zaštitu prirode (Environmental Protection Agency – EPA), je u ranijem delu ove nedelje, objavila cifre vezane za potrošnju svih verzija Genesisa G70. Lista je obuhvatila modele pogonjene agregatima zapremine 2,0 litra i 3,3 litra, sa pogonom na točkove zadnje ili obe osovine.\nJoš je interesantnija činjenica da će verzija G70 opremljena ručnim menjačem, trošiti više benzina na pređenih 100 kilometara, i to 10,7 litara, spram deklarisanih 9,4 litra za identičnu verziju opemljenu osmostepenom automatskom transmisijom. Ovakve brojke samo pokazuju koliko je napredovala tehnologija prethodne decenije, kada su razlike u potrošnji, zavisno od izbora manuelne ili automatske transmisije bile i drastičnije, ali u korist ručnih menjača.\nAmerička filijala Genesisa, kasnije je potvrdila informacije koje je javnosti prezentovala EPA.\nZnajući da je G70 utemeljen na istoj platformi kao i Kia Stinger, ne bi čudilo da i drugi korejski brend dobije identičnu prateću opciju.\ntagovi: genesis genesis g70 izdvojeno manuelni menjač\nprethodni Volvo S60 (2019.) – procurele prve fotografije i informacije\nsledeći 6.000 smrtnih slučajeva godišnje u Nemačkoj zbog azotnih oksida


U SRBIJI NEMA KRIZE\nIzvor: nova.rs/Miloš Ljubisavljević/Lokalne novine | Obrenovac, 09.12.2021.\nRadite u fudbalu, plate su do 10.000 evra\nTerzićeva plata tajna. Mnogi u Superligi na platu dobijaju premije za uspehe, procente od prodaje igrača, ugrađuju se i u "benzin za kosilice".\nNajbolji zanat je u Srbiji ili politika ili onaj funkcionerski u sportu, sve ostalo je manje unosno. „Masne zarade“ na mesečnom nivou, to je stvarnost fudbalske Srbije, gde samo za vrhušku ode desetina hiljada evropskih novčanica.\nU Fudbalskom savezu Srbije je jako uzbudljivo na kraju meseca svratiti na blagajnu.\nPo rečima Novice Tončeva, Nenad Bjeković, na primer, kao vršilac dužnosti predsednika nakon odlaska Slaviše Kokeze, ima 7.000 evra mesečno.\nTončev se oglasio saopštenjem posle smene trojice članova Izvršnog odbora: Dušana Mrakića, Srđana Bajčetića i Dragana Ilića. Kao razlog je naveden izostanak pobrojanih članova sa sednica u FSS.\n„Da li je to ‘košenje sa zdravim razumom’ ili strah da se ne otkrije glasanje koje su članovi pod obmanom uradili i tako gospodinu Bjekoviću omogućili mesečna primanja od 7.000 evra“, rekao je Tončev nedavno u svom saopštenju.\nBjeković nije jedini sa ozbiljnim primanjima. Nezvanično, Jovan Šurbatović, generalni sekretar FSS je na 6.000 evra mesečno, a počasni predsednik Tomislav Karadžić ima prihod od 4.000 evra.\nVladimir Vuletić, bivši potpredsednik Partizana, u nedavnom intervjuu za „Novu“ otkrio je za koliko, recimo, zarađuje Miloš Vazura, generalni direktor Partizana.\n„Miloš Vazura, generalni direktor FK Partizan, samo platu ima od 5.000 evra mesečno, a ima prema ugovoru i sve premije kao igrači za osvajanje bilo kog boda u Evropi, za osvajanje trofeja“, rekao je Vuletić.\nPlate funkcionera u Crvenoj zvezdi su tajna i nije moguće dobiti tačan odgovor na pitanje koliko zarađuje Zvezdan Terzić, generalni direktor kluba sa Marakane.\n„Nova“ je uputila dopis srpskom šampionu i ostala je uskraćena za odgovor koliko primaju Terzić, Mitar Mrkela, sportski direktor i Dragan Džajić, počasni predsednik kluba iz Ljutice Bogdana.\nNezvanično, Terziću je plata bila 9.000 evra mesečno, Mrkela je imao 5.000 evra, a Džajić 4.000 evra.\nTreba napomenuti da su funkcioneri Crvene zvezde i trener Dejan Stanković pristali na smanjenje plata od 50 odsto početkom pandemije koronavirusa, a postoji mogućnost da su stvari u međuvremenu još menjane.\nNema, međutim, sumnje da su plate u Crvenoj zvezdi u normalnim okolnostima ispod nivoa plata u Fudbalskom savezu Srbije i Partizanu.\nIvica Iliev je, recimo, dok je bio sportski direktor Partizana u prvom mandatu, imao čak 10.000 evra.\nSa te funkcije je otišao pred proleće 2019. godine, ostao je pri klubu za 4.000 evra, a onda je vraćen na mesto sportskog direktora ove godine.\nU ostalim klubovima situacija je drugačija i nema tako visokih primanja. To naravno ne znači da se ne isplati upravljati tim klubovima, jer zarada ne mora da bude samo plata.\nTu su bonusi, ugrađivanja, provizije, prodaja igrača… Ili što bi rekao jedan naš fudbalski radnik „ugrađuju se i u benzin za kosilice“.\nKlupski fudbal je u minusu, klubovi su većinom gubitaši, ali uprkos tome ima mnogo primera gde se ljudi ipak trkaju da sednu u fotelju istih klubova, jer tu dominiraju „kombinacije“.\nPrimera i načina za zaradu ima više. Uglavnom se svodi na „taljenje“ po različitim osnovama, od pumpanja cena za obezbeđenje utakmica, pa do kosačica i malverzacija sa gorivom.\nU suštini, klub preplati uslugu, na primer, košenja trave, ili obezbeđenja, a višak se vraća u džep nekoga iz uprave.\nTako se uspešno izvlači novac, jer svi imaju svoj način da zarade „sa strane“.\nZanimljivo je i to da redovno imamo slučajeve gde fudbaler hoće da tuži klub zbog neisplaćenih zarada, ali arbitraža, kada je reč o platama funkcionera, gotovo da nema, ili ih malo ko pamti.\nMirko Poledica, predsednik sindikata profesionalnih fudbalera „Nezavisnost“ je u više navrata ukazivao upravo na ovu činjenicu, da ljudi iz uprava klubova „žive kao bogovi“ i da se fudbal zbog njih igra u Srbiji.\nUz spomenute, svakako najveći osnov prihoda su transferi igrača, gde se funkcioneri „ugrađuju“.\nZato ne čudi što sukoba saopštenjima ili razmirica frakcija u upravama klubova ima mnogo više nego sukoba igrača.\nFudbaleri se pokoškaju na terenu i na tome se završi, a u upravama su ti sukobi izraženiji – i nije ni čudo zbog čega.


Ambasador Pluh: Zemlje Zapadnog Balkana imaju mesto u EU - Dijalog.net\nNaslovna Politika Ambasador Pluh: Zemlje Zapadnog Balkana imaju mesto u EU\nBeograd, 13. februar 2020. – Stav Holandije je da Srbije, Crna Gora, kao i ostale zemlje Zapadnog Balkana imaju mesto Evropskoj uniji, ali da treba najpre ispuniti kriterijume koje postavlja EU, rekao je Žil Bešor Pluh, ambasador Holandije u Srbiji u Crnoj Gori.\n„Najkraće rečeno, naš stav staje u tri reči – mi smo strogi, pravični i posvećeni procesu pristupanja Zapadnog Balkana EU. Vlada smatra da svakako postoji mesto za ove evropske zemlje koje su locirane vrlo strateški, te i Holandija i EU mogu imati samo koristi od članstva Zapadnog Balkana u EU,“ izjavio je ambasador gostujući u novoj epizodi podkasta European Talks Centra za evropske politike (CEP).\nOn se osvrnuo na predloge koji su se mogli čuti od pojedinih zvaničnika Evropske unije ili zemalja članica, o „spajanju“ pristupnih procesa više zemalja – često se Albanija i Severna Makedonija stavljaju u „isti koš“ kada se govori o otvaranju pristupnih pregovora.\n„Mi ocenjujemo sve zemlje po njihovim individualnim zaslugama, što znači da ne postoji ,spajanje’ pristupnih procesa zemalja kandidata u bilo kojem smislu, bilo političkog ili drugog. Ako neka država uspe da sprovede reforme potrebne za otvaranje pregovora, trebalo bi da otvorimo pregovore sa tom određenom zemljom,“ smatra Pluh.\n„Tako smo, u slučaju Severne Makedonije i Albanije, prošlog oktobra imali pozitivan stav o otvaranju pregovora sa Severnom Makedonijom, ali smo, s druge strane, imali utisak da bi Albanija trebalo da još poradi na reformama, pre nego što budemo u spremni da otvorimo pregovore,“ dodao je on.\nAmbasador je rekao kako mnogi ljudi, i u Holandiji i u Srbiji, ima negativno mišljenje o tome da zemlje regiona postanu deo EU, ali manji broj ljudi zapravo ima znanje ili razumevanje o procesu.\nOn je izjavio da među građanima Holandije postoji opšta zabrinutosti zbog proširenja, iz straha da će ulazak novih zemalja uticati na opšte blagostanje stanovništva.\n„To se ne odnosi samo na ekonomske ili finansijske efekte, već i na socijalni efekat, vladavinu prava, na primer. Kada delite svoju dnevnu sobu sa drugim gostima, očekujete da se oni prema nameštaju postupaju isto kao i vi,“ ističe ambasador.\nDa bi građani bili za pristupanje, oni treba da budu uvereni da činjenicu da će se, ako dođe do proširenja EU, poštovati ljudska prava, te da će postojati pošteno i nezavisno pravosuđe, kao što je to slučaj u svim članicama EU.\n„U Holandiji imamo prilično kritičnu javnost i za razliku od većine zemalja imamo parlamentarnu raspravu o svakom koraku procesa proširenja, što javnosti i Parlamentu daje sredstva za ocenjivanje pojedinih koraka procesa proširenja. Drugim rečima, javnost ima pomnu kontrolu nad procesom proširenja i oni imaju glas u svakom koraku koji se preduzima. Naša odgovornost je da objasnimo široj javnosti zašto bi trebalo podržati proširenje EU na Zapadni Balkan“, kaže ambasador.\nPluh se osvrnuo i na Konferenciju o budućnosti Evrope čiji je početak najavljen za 9. maj.\nOčekivani ishod ovog dvogodišnjeg političkog procesa je funkcionalnija EU, kroz izmenu, utvrđivanje ili dopunu postojećih evropskih sporazuma. Sve se više mogu čuti zahtevi da je potrebno da i zemlje koje se nalaze u procesu pristupanja treba da imaju svoj glas na ovoj konferenciji, budući da će ona pokriti i pitanje proširenja.\nAmbasador je rekao da Holandija još uvek nema stav, ali da on smatra da Srbija i Crna Gora treba da imaju svoj glas na ovoj konferenciji.\n„Ovo će generalno biti veoma važna godina za EU. Pored ove konferencije, imamo takođe i Bregzit i posledice izlaska će se pregovaraju do kraja godine, zatim višegodišnji finansijski okvir o kome treba pregovarati u vezi sa budžetom EU od 2020. do 2027. godine. U isto vreme se dešava puno stvari i svaka odluka će imati uticaja na ostale odluke“, rekao je Pluh.\nOznakeCEPHolandijapodkastŽil Bešor Pluh\nPrethodno BIRN: Er Srbija se suočava sa pitanjima kapaciteta i kvaliteta\nSledeće Ahmetaj: Nova metodologija proširenja EU znači Evropu u više brzina\nTop Tags mediji evropske integracije lokalna samouprava mladi Pravosuđe Vlada Republike Srbije Evropska komisija Evropska unija OCD Društvo istraživanje Civilno društvo Srbija i Evropska unija vladavina prava konkurs


MOSTAR, Ugovori o dodjeli grant poticajnih sredstava u sklopu projekta “Izgradnja poduzetničkih zona u Federaciji Bosne i Hercegovine” za 2018. godinu biće potpisani u utorak, 11. decembra, u zgradi Vlade Federacije BiH u Mostaru, s početkom u 12 sati, saopštilo je Federalno ministarstvo razvoja, poduzetništva i obrta.\nUgovori će se potpisati između Federalnog ministarstvo razvoja, poduzetništva i obrta i sedam jedinica lokalne samouprave u Federaciji BiH (opštine Visoko, Vitez, Maglaj, Gračanica i Posušje i gradovi Zenica i Livno) u ukupnoj vrijednosti od 1.515.364,22 maraka.\nCilj je projekta poticanje izgradnje nove i unapređenje postojeće infrastrukture u okviru poduzetničkih zona u Federaciji BiH, kao preduslova za ekonomski rast i zapošljavanje na lokalnom nivou u Federaciji BiH.\nUlaganja u infrastrukturu imaju za cilj poboljšanje pristupa, kapaciteta, kvaliteta i atraktivnosti postojećih poduzetničkih zona na lokalnoj/regionalnoj razini.\nIzjave za medije planirane su nakon potpisivanja ugovora u 12,30 sati, navodi se u saopštenju. Fena\nTagovi: fbihizgradnja poduzetničkih zona u fbihmostar\nFBiH: Za ublažavanje posljedica pandemije firmama 60 miliona


Za kompaniju MITECO Kneževac društveno odgovorno poslovanje predstavlja sastavni deo korporativne filozofije i dugoročne poslovne strategije.\nTri pravca u kojima delujemo su:\nBriga o zaposlenima je temelj našeg uspeha. Od ličnog razvoja i usavršavanja zaposlenih, njihove motivacije i zadovoljstva zavisi i napredak naše firme. Ovakva posvećenost omogućava nam da privučemo i zadržimo najbolje i najkvalifikovanije kadrove, obezbeđujući im radno okruženje na koje oni mogu biti ponosni i uživati u poslu koji obavljaju.\nObuka za zaposlene\nŽelimo da podstaknemo razvoj naših zaposlenih kroz obuku i dodatno usavršavanje kako bi zaposleni napredovali zajedno sa kompanijom.\nMITECO team building\nZaposleni su u prilici da unaprede konkretne aspekte timskog rada koji ujedno razvijaju i osećaj pripadnosti kompaniji.\nNastojeći da pozitivno utičemo na društvenu zajednicu MITECO Kneževac inicira i podržava projekte koji su od značaja za zajednicu u kojoj posluje.\nMITECO Kneževac preuzeo 5 tona opasnog otpada iz poplavljenog područja\nMITECO Kneževac je stavio svoje kapacitete na raspolaganje Vladi Republike Srbije tokom vanredne situacije u Srbiji izazvane poplavama. Preuzeto je 5 tona opasnog otpada koji će o svom trošku MITECO Kneževac zbrinuti - kondenzatorske baterija punjene piralenom (PCB) i kontaminirane ambalaže iz fabrika u restruktuiranju "ZORKA OBOJENA METALURGIJA AD" I "Zorka ENERGETIKA" d.o.o, obe iz Šapca.\nČišćenje reke Tare\nMITECO Kneževac je sa svojim zaposlenima organizovao čišćenje reke Tare i njene zemljišne okoline u dužini od 1 km. Tom prilikom prikupljeno je 300 kg otpada i time dat doprinos čistijoj okolini ove prelepe reke u Crnoj Gori.\nMITECO Kneževac je organizovao humanitarni teniski turnir MITECO CUP sa koga je sav prikupljeni novac poklonjen Domu za slepe i slabovide „Zbrinjavanje", u Pančevu.\nMITECO Kneževac je kompanija koja kroz realizaciju različitih projekata nastoji da informiše i edukuje zajednicu, pojedince i kompanije o značaju očuvanja životne sredine želeći radi doprinese lepšoj i čistijoj budućnosti za sve nas.\nRešavanje studije slučaja na fakultetu organizacionih nauka\nKompanija MITECO Kneževac pokrenula je inicijativu na Fakultetu organizacionih nauka u Beogradu za realizaciju studentskog takmičenja u rešavanju studije slučaja na temu "Upravljanja opasnim istorijskim otpadom u Republici Srbiji". Ideja takmičenja je bila da se podstakne zainteresovanost studenata za teme iz oblasti zaštite životne sredine, ali i da ih upoznaju sa prednostima i mogućnostima rada u industriji otpada.\nLetnja praksa za studente Fakulteta organizacionih nauka\nOd 2006. godine MITECO Kneževac u saradnji sa Fakultetom organizacionih nauka organizuje letnju studentsku praksu za studente završnih godina osnovnih studija. Cilj prakse je da se bolje upoznaju sa industrijom upravljanja otpadom dajući mladima mogućnost da primene teorijska znanja stečena tokom studija.\nOd 2001. godine Miteco Forum se organizuje svake treće godine i predstavlja platformu edukativnog delovanja u upravljanju opasnim otpadom. Informisanje stručne javnosti i podizanje svesti o aktuelnim temama iz industrije čine MITECO Forum jedinstvenim konceptom u ovom delu Evrope.\nLikovni konkurs, "ODGOVORNI PRIRODI"\nMITECO Kneževac u saradnji sa nevladinom organizacijom „ODGOVORNI PRIRODI" organizovao likovni konkurs, sa ciljem pobuđivanja ekološke svesti kod mladih.


Izložba i promocija knjige "Poreklo muzičkih instrumenata kod Srba" u Galeriji Narodnog muzeja - iKragujevac\nIzložba i promocija knjige "Poreklo muzičkih instrumenata kod Srba" u Galeriji Narodnog muzeja\nsreda, 11 januar 2017 14:43\nU petak, 13. januara, Narodni muzej u Kragujevcu, u susret Srpskoj Novoj godini, organizuje izložbu, koncert i promociju knjige „Poreklo muzičkih instrumenata kod Srba“, autora Igora Đurovića. Izložba će biti ortvorena u 18 satu u Galeriji Narodnog muzeja, dok će promocija knjige biti održana od 18:30 sati u Konaku kneza Mihaila. Program će biti zatvoren koncertom na rekonstruisanim srednjevekovnim instrumentima, koji počinje u 19 sati.\nKnjiga „Poreklo muzičkih instrumenata kod Srba“, na osnovu arheoloških, istorijskih, etnografskih i drugih podataka, autora kustosa-arheologa Igora Đurovića iz Narodnog muzeja u Kragujevcu, predstavlja sintezu multidisciplinarnih istraživanja na polju prvih pojava i razvoja muzičkih instrumenata prisutnih u praksi kod Srba.\nAutor nas vodi u najdalje periode ljudske istorije da bi ukazao na prve arheološke nalaze, koje smatra uzorima savremenih instrumenata, na šta ukazuje analizom ovih predmeta. Prate se pojave na široj teritoriji: od praistorijske Evrope, preko Srednje Azije i Bliskog Istoka, stare Grčke i Rima, da bi se na kraju ovi podaci povezali sa prostorom iznad Karpata koji se smatra Prapostojbinom Slovena. Autor smatra da više instrumenata u srpskoj praksi imaju začetak u najdaljoj praistoriji u paleolitu, da su drugima tamo koreni ali im je dug razvoj sve do srednjeg veka, da drugi se pojavljuju kao rezultat kontakta sa drugim narodima u antičkom i srednjevekovnom dobu. Tako analizira razvoj gusala kroz dug period od praistorije sve do srednjeg veka, prve pojave frule i nastanak piska, potvrde o postojanju tambure, karaba, dipli i gajdi, tarabuka, bubnja i drugih instrumenata u starim dobima.\nIzložba u Galeriji Narodnog muzeja „Poreklo muzičkih instrumenata kod Srba“ prikazuje sve rezultate istraživanja iznete u knjizi u skraćenom vidu, i u tom smislu je svojevrsna promocija knjige. No, drugi deo izložbe je promotivnog karaktera: prikazano je nekoliko rekonstruisanih instrumenata sa srpskih srednjevekovnih fresaka. Panoi sa freskama sadrže instalaciju rekonstruisanog instrumenata umetnutog na mestu njegovog prikaza: lauta iz Bogorodice Ljeviške, gudač iz Kalenića, truba iz Dečana, bubanj iz Lesnova, itd…


Njujork tajms: Tramp godinama nije plaćao porez\nRepublikanski kandidat za predsednika SAD Donald Tramp prijavio je 1995. godine gubitke svojih kompanija od čak 916 miliona dolara, što mu je omogućilo da legalno izbegne plaćanje poreza u naredne dve decenije, objavio je list Njujork tajms.\nU tekstu koji je američki list objavio na svom sajtu navodi se da su od anonimnog izvora dobili prvih nekoliko strana Trampovog poreskog izveštaja za 1995. godinu za područje Njujorka, Nju Džerzija i Konektikata. U dokumentima se vidi da je američki milijarder zabeležio neto gubitak od 915.729.293 dolara.\nPoznato je da je Tramp beležio gubitke, ali podaci do kojih je došao Njujork tajms mogli bi da ukažu da su oni bili toliko veliki da su omogućili američkom mogulu da godinama izbegava plaćanje poreza.\nTrampov izborni tim je sinoć objavio saopštenje u kojem kritikuje novinare američkog lista, navodeći da rade u korist predsedničke kandidatkinje Demokratske stranke Hilari Klinton.\nU saopštenju se ne komentariše veliki gubitak iz 1995. godine, navodi agencija AP.Njujork tajms je produžetak kampanje Hilari Klinton, Demokratske stranke i njihovih globalnih interesa", navodi se u saopštenju.


Kuper: Nećete uspeti ako ne priznate Kosovo - Jutarnji GLASnik\nBeograd neće uspeti ukoliko ne bude imao jasnu politiku za Kosovo i neće postići ništa, ukoliko ne prizna Kosovo, izjavio za N1 bivši posrednik u dijalogu Beograda i Prištine Robert Kuper.\nPod nazivom „Zajedništvom do odgovora na novu normalnost“ u Beogradu je počeo osmi Beogradski bezbednosni forum, koji će u naredna tri dana okupiti oko 700 učesnika iz Srbije, regiona i drugih delova Evrope i sveta. Na međunarodnoj konferenciji u organizaciji Beogradskog fonda za političku izuzetnost, Beogradskog centra za bezbednosnu politiku i Evropskog pokreta u Srbiji, na 20 panela i sesija izlagaće 111 govornika.\nEksperti za pitanja bezbednosti, predstavnici akademske zajednice, političari i novinari, njih oko 700, će na Beogradskom bezbednosnom forumu učestvovati na panelima i diskusijama posvećenim aktuelnim bezbednosnim izazovima sa kojima se suočavaju Srbija, region i Evropa.\nTeme panela prvog dana foruma bile su budućnost razvoja Zapadnog Balkana, situacija u Bosni i Hercegovini i situacija na Bliskom istoku.\nJedna od važnijih tema foruma je i nova faza dijaloga Beograda i Prištine. O tome smo razgovarali sa Robertom Kuperom, privm posrednikom EU u dijalogu Beograda i Prištine.\n„Mislim da bi bilo dobro da Beograd ima politiku za Kosovo, na kraju krajeva, to je vaš sused. I na kraju, nećete uspeti u tome ako ih ne priznate, kako i kada ćete to uraditi to je vaš problem, ali to mora da se uradi u nekom trenutku i za to je potrebno odlučno vođstvo“, poručio je Robert Kuper.\nKuper je rekao da razmena teritorija između Srbije i Kosova nije nužno loša ideja, ali da bi morala biti sprovedena veoma oprezno. Kuper je rekao da su takve stvari jako teške za političke lidere i da im u takvim situacijama „treba dati vremena“. On je naveo da je činjenica da lider Srbije i Kosova ozbiljno razgovaraju „ohrabrujuća“.\nPrema njegovim rečima, kako se Srbija bude približavala članstvu u EU, pitanje Kosova će biti sve važnije zbog evropskog iskustva sa sporom Slovenije i Hrvatske, iako je Slovenija o tada bila uzorni član EU.\nDrugog dana foruma u četvrtak, na panelu Zapadni Balkan i EU, učestvovaće predsednik Austrije Aleksander van der Belen i predsednik Srbije Aleksandar Vučić.\nTagged BEOGRADSKI BEZBEDNOSNI FORUM, BRISELSKI DIJALOG, KOSOVO, SRBIJA


Stejt department ima poruku BG i PR: Sami birate prioritete\n– Portparol Stejt departmenta ocijenio je da su, kako je naveo, „Kosovo i Srbija suverene zemlje koje imaju pravo da odrede sopstvene spoljnopolitičke prioritete”.\nStejt department je u kratkom odgovoru na upit Glasa Amerike, a povodom izjave predsjednika Srbije Aleksandra Vučića da je Priština zahtjevom da se pridruži Savjetu Evrope prekršila odredbe Vašingtonskog sporazuma, naveo da je moratorijum bio osmišljen da bi se proširio prostor za razgovor i kompromis između, kako je navedeno, „Kosova i Srbije, za koji vjerujemo da je u strateškom interesu obje zemlje”.\n„I dalje smatramo da je dijalog o normalizaciji odnosa, pod pokroviteljstvom Evropske unije, ključan za obje zemlje da bi otključale svoju evropsku budućnost. Pozivamo na njihovo hitno, fleksibilno i ozbiljno učešće u tom procesu”, dodaje se u odgovoru, prenosi Tanjug.\nNakon što je juče ministarka privremenih prištinskih institucija Donika Gervala-Švarc podnijela zvaničan zahtjev za članstvo tzv. Kosova u Savjetu Evrope, predsjednik Vučić je izjavio da je Priština „brutalno pogazila” Vašingtonski sporazum.\nVašingtonskim sporazumom potpisanim u septembru 2020. godine Beograd i Priština su se u odvojenim dokumentima obavezali na ekonomsku saradnju, ali i saradnju sa SAD.\nSporazum je uključivao i moratorijum od godinu dana da se Priština uzdrži od prijavljivanja za članstvo u međunarodnim organizacijama, a Beograd od diplomatske kampanje za povlačenje priznanja nezavisnosti tzv. Kosova. Moratorijum je istekao 4. septembra 2021. godine.\nProšlog septembra, uoči godišnjice Vašingtonskog sporazuma, Stejt department je direktno ohrabrio Beograd i Prištinu da nastave da sprovode moratorijum na pitanja koja komplikuju napredak u tehničkim oblastima.\nBajdenova administracija je prihvatila obaveze iz Vašingtonskog sporazuma, što je prošle godine nekoliko puta potvrdio američki ambasador u Prištini Filip Kosnet, navodi Glas Amerike.\n(Tanjug Foto: Ilustracija/Sorbis/ Shutterstock)\nNEWER POSTČolak: Izvjesno je dostavljanje prijedloga za novo teritorijalno reorganizovanje BiH\nOLDER POSTLavrov uputio kritiku “Stav zapadnih zemalja drzak i nevaspitan”


Mektić: Savičić kao da ne živi u RS - Istinito.com - Ne budi ovca!\nPočetna > BIH > Politika > Mektić: Savičić kao da ne živi u RS\nMektić: Savičić kao da ne živi u RS\n1. Decembra 2019. Istinito1434Leave a Comment on Mektić: Savičić kao da ne živi u RS\nDragan Mektić, ministar bezbjednosti BiH, reagovao je na izjavu predsjednika Boračke organizacije Republike Srpske Milomira Savčića, konstatujući da djeluje kao da “ne živi u Republici Srpskoj”.\n“Ti kao da ne živiš ovdje,pa i Dodik je rekao da će o ulasku u NATO odlučivati Predsjedništvo BiH i Parlamentarna skupština BiH,a ti i dalje o referendumu i narodu”, napisao je Mektić, na tviter nalogu, reagujući na Savčićevu izjavu, koji je komentarišući usvojeni “Program reformi” u Predsjedništvu BiH rekao da “očekuje od predstavnika institucija Republike Srpske da se dosljedno pridržavaju deklaracije Narodne skupštine o vojnoj neutralnosti Srpske”.\n“O svim važnim pitanjima i eventualnom pristupanju drugim vojnim savezima mogu odlučivati samo građani Republike Srpske na referendumu, vodeći računa o interesima srpskog naroda i uz koordinaciju sa odlukama Srbije”, rekao je Savčić.\nTagged dragan mektić istinito milomir savicic\nBez sindikata se ne može u proces resrukturiranja Elektroprivrede RS\nU udesu povrijeđeno više osoba


Vršac ponovo centar futsala u Srbiji - Radio televizija Pančevo\nJužni Banat Sport Vesti Vršac\n22. aprila 2021. 22. aprila 2021. 067\nVršački „Milenijum” bio je sedište futsal dešavanja: u finalu Kupa Srbije za sezonu 2020/21. Najozbiljniji pretendenti na titulu – FON i Novi Pazar odigrali su finalni meč gde je bolja bila ekipa FON-A koja je pobedila rezultatom 3:1. U finalu omladinske lige ekipa obrenovačkog Paleža, poslepreokreta pobedila je ubedljivo Smederevo.\nSa pobedničkim ambicijama svi su ušli u borbu na turniru u futsalu koji je održan u Vršcu. Seniorske ekipe iz Beograda i NovogPazara, kao i omladinc i iz Smedereva i Obrenovca. Grad Vršac je u kratkom vremenskom interval ponovo bio centar Srbije u futsalu.\nPre skoro dve nedelje u Vršcu, u hali “Milenijum” svoj meč imala je i reprezentacija Srbije. Meč sa Rumunijom završen je bez pobednika, odnosno 4:4, pa je tako naša reprezentacija ostala na drugom mestu, sa šest osvojenih bodova iz pet odigranih kola.\nMečevi reprezentacije i finalni turnir u Kupu i omladinskoj ligi Srbije odigrani su uz maksimalno poštovanje epidemioloških mera i nažalost ljubitelja futsala, bez publike.\nGlogonj bez vode u utorak\nOtvoren Festival folklora Rumuna u Dolovu\nAleksandra Miloševska 22. avgusta 2019. 22. avgusta 2019.


Nišlije uživale u EU karavanu - JUGPRESS\nKao deo proslave Dana Evrope, EU karavan je nakon Beograda i Novog Sada posetio Niš, gde su na trgu kralja Milana svi zainteresovani posetioci i prolaznici imali mogućnost da uživaju u mnogobrojnim postavkama, fotografišu se u omiljenim evropskim gradovima, virtuelno ih posete i razgovaraju uživo sa ljudima koji se tamo nalaze. Uz pomoć savremene tehnologije, prikazano je i 27 video priča o podršci EU Srbiji, a karavan je obuhvatio i izložbu „Rastemo zajedno“ na kojoj su predstavljene organizacije i institucije iz Niša i regiona koje realizuju EU projekte i imaju saradnju sa EU info kutkom.\nNiš i Srbija su važan deo Evrope, što potvrđuju različite aktivnosti koje EU podržava kako bi podstakla razvoj i omogućila bolje uslove za napredak, podsetio je u Nišu Ingve Engstrom, šef sektora za saradnju u Delegaciji EU u Srbiji.\n„Evropska unija i Srbija dugo sarađuju, iza nas je 20 godina priče o uspehu i mnogo primera kako su ljudi unapredili svoje živote i zajednice pomoću fondova podrške i znanja EU. Radimo i na nekim velikim projektima u Nišu, na modernizaciji pruge ka Bugarskoj, takođe finansiramo i projekat autoputa ka Prištini, a sa velikim zadovoljstvom podržavamo i projekat prerade otpadnih voda pomoću kojih će voda biti čistija“ dodaje Engstrom.\nKoncept Evropske unije je jednostavan, a ipak revolucionaran. Sarađujući u Evropi, ljudi postižu solidarnost, mir i ekonomski napredak. Upravo to je jedna od najvažnijih poruka EU karavana koji će tokom ove kampanje obići ukupno 11 gradova u Srbiji.\nProslavu Dana Evrope u Nišu i dolazak EU karavana podržao je i Grad Niš, sa kojim Delegacija EU u Srbiji i EU info kutak Niš imaju dugogodišnju i uspešnu saradnju.\n„Grad Niš je bio i ostao evropski grad. Građani Niša su se uvek osećali Evropljanima, ne samo zbog geografske pozicije grada kao najkraće interkontinentalne konekcije između Evrope i Azije, već i zbog mnogih povezanosti i deljenja vrednosti koje imamo sa Evropskom unijom – ekonomskih, socioloških, istorijskih, demografskih“ ističe Vladislav Marijanović, gradski većnik Niša resorno zadužen za privredu i održivi razvoj.\nNema sumnje oko posvećenosti Srbije priključivanju EU, a takođe nema sumnje ni oko posvećenosti EU koja nam zaista svesrdno pomaže preko različitih projekata kako bi nas dodatno podstakla na tom putu, dodaje većnik Marijanović.\nDeo karavana u Nišu bila je i umetnička instalacija studentkinja Fakulteta umetnosti u Nišu, koja je jedna od tri pobedničke na konkursu „Evropa je ovde 2021“ Delegacije EU. Kroz interaktivne kutije, skeniranjem stranica, postavka prezentuje temeljne vrednosti i ideje EU i prikazuje radove 40 mladih umetnika iz 23 različite evropske zemlje.\n„Naš cilj je bio da vizuelno prikažemo evropske vrednosti i da putem internacionalne izložbe mladih umetnika iz cele Evrope dovedemo Evropu ovde, kako je glasio i naziv konkursa“ kaže Mina Živić, predstavnica pobedničkog studentskog tima.\nUmetnici iz niškog udruženja ARTEF pripremili su za EU karavan 3D sliku pod nazivom „piknik“ koja povezuje različite evropske zemlje, njihovu kulturu i tradiciju, a sve kroz prizmu podsećanja na razvoj ekološke svesti i značaj očuvanja životne sredine. Bogatstvo je u različitostima koje nas spajaju – poruka je ove slike, ali i svih aktivnosti koje realizujemo i vrednosti koje delimo.\nZa kraj večeri i odlazak karavana iz Niša ostavljeno je 3D mapiranje na zidinama niške tvrđave. Prikazan je video koji govori o saradnji i podršci EU Srbiji i zajedničkim poduhvatima koji doprinose ekonomskom razvoju naše zemlje i boljem životu građana.\nKaravan nastavlja dalje svoj put duž Nišave i već 19. maja naći će se u Pirotu. Nakon toga i u još sedam gradova u Srbiji.\nEU karavan u Nišu organizovali su Delegacija EU u Srbiji i EU info kutak, uz podršku Grada Niša, a sve u sklopu obeležavanja Dana Evrope.


Pet milijardera sa kojima će Tramp danas večerati - Bizlife.rs\nMolitva i poziv: Novac za sprečavanje PANDEMIJA, a ne za ORUŽJE\nNova mera Prištine: Srpska roba samo sa oznakom “Republika Kosovo”\nVirus “ZAKAČIO” srpsku industriju\n11:39 Nju Džerzi, 08.08.2018.\nFoto: Screenshot, Pixabay\nMiroslav Mišković u svojoj knjizi “Ja, tajkun” ističe da bi ljudi koji su na vlasti o mogućnostima u privredi i ekonomiji države trebalo da razgovaraju sa najvećim preduzetnicima u zemlji.\nU Srbiji toga još uvek nema, barem ne u javnosti, ali zato se u Americi takve stvari smatraju normalnim.\nZa večeras je u Americi najteže dobiti rezervaciju u Bedminsteru, u Nju Džerziju, gde će američki predsednik Donald Tramp večerati i održati “okrugli sto” o ekonomiji sa nekoliko vrhunskih poslovnih rukovodilaca te zemlje.\nLista gostiju uključuje pet milijardera čije se ukupno bogatstvo procenjuje na 34 milijarde dolara, ali i osam drugih “vrhunskih profila ljudi”, koje sa Trampom i američkom Vladom vezuju decenije poslovne saradnje.\nMoguli koji će večerati sa Trampom u njegovom golf klubu, kako piše Forbes, su:\nVrednost bogatstva: 18 milijardi dolara\nIzvor bogatstva: Nafta\nOno što ga povezuje sa Trampom je da se smatra neformalnim, energetskim savetnikom u Trampovoj kampanji. Govorio je u Trampovo ime na republikanskoj nacionalnoj konvenciji. Predsednik ga je kasnije predstavljao kao potencijalnog ministra energetike.\nVrednost bogatstva: 6,3 milijarde dolara\nIzvor bogatstva: Nekretnine\nLeFrak je dugogodišnji Trampov prijatelj još iz dana kada se predsednik bavio nekretninama, a služio mu je kao savetnik za infrastrukturu.\nVrednost bogatstva: 5,4 milijarde dolara\nIzvor bogatstva: Osnivač kompanije za distribuciju “Fedeks” (FedEx)\nSmit je jednom prilikom kritikovao Trampovu trgovinsku politiku, a susreo se sa njim više puta pre izbora, takođe je prisustvovao prvoj Trampovoj državnoj večeri.\nVrednost bogatstva: 3,1 milijarda dolara\nIzvor bogatstva: Nafta, nekretnine, “Gristedes” supermarket\nKandidovao se za gradonačelnika Njujorka 2013. Donirao je Trampovu predsedničku kampanju.\nVrednost bogatstva: 1,1 milijarda dolara\nIzvor bogatstva: Suosnivač kompanije “Boston beer”\nIzvor: BIZLife, Forbes\nmilijarderi tramp amerika večera


Kako se navodi u zvaničnom dokumentu koji je dostavljen opštinama, oni koji ne budu postupali po navedenoj preporuci biće sankcionisani, tj. neće moći da povlače sredstva iz budžeta kapitalnih investicija i neće se razmatrati njihovi predlozi za produženje linija javnog gradskog prevoza.\nU opštini Novi Beograd kažu da su prethodnih godina upravo zbog takvog postupanja imali problema kod Državne revizorske institucije (DRI), koja je kao nepravilnost zabeležila to što su pretplatu za Busplus zaposlenima uplaćivali unapred za sledeći mesec.\nSlaba naplata karata u prevozu\n- Poslušaćemo ovu preporuku samo u slučaju da nam Grad Beograd pre toga dostavi mišljenje DRI da će izvršenje tog rashoda biti u skladu sa zakonom, da ne bismo ponovo bili njima na udaru - navode za “Blic” u GO Novi Beograd.\nSLEDEĆA SU GRADSKA PREDUZEĆA\nAko ova “preporuka” urodi plodom, po uzoru na opštine i ostale gradske institucije, sva preduzeća čiji je Grad osnivač mogla bi da očekuju ovakvu meru. Zamenik gradonačelnika Goran Vesić je još ranije tvrdio da bi “sva javna preduzeća morala svojim zaposlenima da uplaćuju mesečne Busplus pretplate”.\nUŽIVO Novak lagano stigao do još jednog brejka, Đoković - Fric 5:2


Paralelni svetovi - Začeci direktno demokratskog uredjenja u Grčkoj\nŠirom južne Evrope oseća se revolucija u vazduhu. Od Portugala, preko Španije, Italije i Grčke, stotine hiljada ljudi je već viiše od godinu dana na ulicama. Ljudi se već godinama udružuju lokalno i organizuju kroz ulične zajednice, skupštine i slične grupe koje se zasnivaju na uzajamnom pomaganju i solidarnosti.\nOvo je tek početak razvoja lokalnog udruživanja koje treba da preraste u pravo samoupravljanje svojim lokalnim zajednicama. Lokalne skupštine, to jest, stanovnici mesnih zajednica, u budućnosti treba da preuzmu aktivno učešće u rukovođenju svojih lokalnih zajednica.\nOd medjusobnog pomaganja do upravljanja finansijskim sredstvima (skupljenim na osnovu poreza, taksi itd), dobrovoljno lokalno udruživanje treba da obezbedi pravedniju raspodelu tih sredstava, nesmetan razvoj lokalnih zajednica na osnovu potreba svih njenih članova i u skladu sa specifičnostima svake zajednice ponaosaob.


Liht: Na Vučiću velika odgovornost - European Western Balkans\nBEOGRAD – Predsednica Fonda za političku izuzetnost Sonja Liht posle predsedničkih izbora ne očekuje značajnije promene u spoljnoj politici, a kad je reč o unutrašnjem planu – ističe da nadmoćna pobeda Aleksandra Vučića nosi sa sobom i ozbiljnu odgovornost, te obavezu da traži kompromis i konsenzus gde god je moguće i da se u društvu uspostavi ozbiljan dijalog svih aktera na sve značajne teme.\n“On to uostalom i sam kaze”, primećuje Liht za Tanjug i dodaje da veruje da će doći do neke vrste konsolidacije raznih politika unutar zemlje, jer će, kako ocenjuje, biti mnogo manje protivrečnosti unutar pojedinih važnih institucija.\n“A, očigledno ih je bilo, mada se tvrdilo da ih nema, ali bilo ih je”, kaže Liht, misleći pre svega na instituciju predsednika i premijera.\n“Niko od nas nema kristalnu kuglu, ja je sigurno nemam, ali je činjenica da je Vučić pobedio nadmoćno u prvom krugu i to nosi sa sobom i vrlo ozbiljnu odgovornost”, kaže Liht.\nObjašnjava da pod tim podrazumeva da bi Vučić trebalo da traži kompromis i konsenzus “gde god je moguće” i da maksimalno uloži napor da se u našem društvu uspostavi jedna ozbiljna debata ili debate – na sve značajne teme razvoja Srbije i mogućnosti Srbije.\nBez mnogo više debate i dijaloga, uverena je, nije moguće praviti ozbiljan društveni dogovor.\n“Nama u stvari zaista treba nešto što ja zovem novim društvenim ugovorom, gde će se različite političke snage i akteri, ali i akteri šireg društva, dogovoriti da smo smo svi mi zajedno jedan deo Srbije i da treba zajedno da gradimo bolju, razvijeniju, demokratski snažnu Srbiju”, ističe Liht.\nNa spoljnopolitičkom planu, ne očekuje nikakvu promenu nakon što predsedničku funkciju preuzme Vučić, obrazlažući takav stav činjenicom da će on i dalje imati primarnu ulogu u definisanju naših spoljnopolitičkih prioriteta.\n“Čini mi se da je to već jasno definisano poslednjih par godina i isto tako je vrlo jasno demonstrirano tokom izborne kampanje. I ne samo činjenica da je sreo Merkelovu i Putina nego i sve što je rekao u izbornoj noći jasno mi ukazuje da se osnovna linija angažmana na spoljnopolitičkom planu i osnovni prioriteti neće menjati”, kaže direktorka Fonda za političku izuzetnost.\n“Smatram vrlo značajnim i indikativnim da je Vučić o spoljnoj politici govorio nakon izbornih rezultata, 2. aprila uveče, i da je kao prvu stvar koju je naglasio pomenuo sastanak s Plenkovićem u Mostaru.\nLično sam smatrala da je to vrlo dobra vest, jer naše evropske integracije oduvek su zavisile, a zavisiće još mnogo više nego do sada, upravo od toga šta će se događati u regionu”, primetila je Liht.\nKako kaže, što je EU više zauzeta sopstvenim definisanjem i redefinisanjem, tim će značajnija postati činjenica da pripadamo regionu i da moramo da učinimo maksimum da region počne proaktivno da pruža dokaze zasto je neophodan Evropi.\nOna ne misli da će promena ličnosti na čelu Srbije promeniti odnos “nekih snaga” u svetu prema Srbiji, imajući u vidu da je odlazeći predsednik percipiran kao više proruski orijentisan.\n“Ne mislim da velike sile to vezuju za ličnost. Neki to vole tako da prikažu i ”čitaju”, ali, to je tabloidna politika koja nekome može da bude zabavna, meni nije, ali svakako nema veze sa stvarnošći”, navodi Liht.\nObjašnjava, naime, da velike zemlje, velike sile, svoju politiku na sasvim drugačiji način osmišljavaju i sprovode, te definitivno ne očekuje veće zaokrete.\n“Znamo da ni u SAD još nisu postavljeni ljudi zaduženi za Evropu i Balkan, ali i dalje ne očekujem da će doći do velikog zaokreta, a oni koji su to očekivali očigledno ne razumeju osnovne principe na kojima se formulišu politike u raznim prestonicama sveta”, poručuje Liht.\nOzbiljna ili neozbiljna teza, ali – kako komentariše priče o tome da bi se moglo dogoditi da EU u zamenu za Britaniju u svoje članstvo primi zemlje Zapadnog Balkana.\n“Ta priča, na žalost, nema nikakve istinske potpore u realnosti. EU je u ovom trenutku suočena s ozbiljnim izazovima, od političkih, bezbednosnih do ekonomskih, ona će se baviti time kako da prevaziđe sopstvene slabosti i protivrečnosti, a ne zamenom Velike Britanije za nekog drugog. Da ne govorim o tome da ih je nemoguće porediti, ne bih ulazila u cifre, broj stanovnika, ekonomsku moć itd”, navodi Liht.\nDodaje, međutim, da ne treba izgubiti iz vida da mi jesmo važni, pre svega kao region koji definitivno jeste evropski, koji je na takvom geopolitičkom položaju da ne može da bude zaobiđen, i to ne samo kad su u pitanju negativne, nego i pozivitne strane tog položaja.\n“Mi moramo na samosvestan način da prihvatimo da možemo biti pravi partner EU ne povodeći se ni kompleksima, ni superiornošću, Mi smo jedan mali region, ali prvi sused EU, i dosta toga možemo da im ponudimo ukoliko se sami budemo ozbiljno i odgovorno ponašali”, zaključila je Liht.


Kakvu reformu američka agencija planira za visoko školstvo na Kosovu? - Sputnjik Srbija\n12:21 20.01.2021 (osveženo 12:27 20.01.2021) Preuzmite kraći link\nAmerička agencija za međunarodni razvoj (USAID) razmatra mogućnost da na Kosovu sprovede program reorganizacije tamošnjeg sistema višeg obrazovanja kako bi taj sektor društva postao glavni pokretač kosovske privrede.\nKako proizlazi iz dokumenta u koji je RT imao uvid jedan od ciljeva da se „prošire mogućnosti“ učešća građana u privrednom životu Kosova.\n„Naša delatnost će doprineti sveobuhvatnom ekonomskom rastu Kosova putem efikasnijeg usaglašavanja navika mladih i potreba tržišta. Pored toga, to će doprineti stvaranju prostora za aktivno i konstruktivno angažovanje mladih u demokratskim procesima, a doprineće i socijalnom jedinstvu“, navodi se u dokumentu.\nU američkoj agenciji polaze od toga da je za postizanje ovih ciljeva potrebno da se utvrdi čime su izazvani postojeći problemi i da se stvore uslovi za iznalaženje „jedinstvenih i inovacionih“ metoda eliminisanja tih problema.\nTako, Agencija je za pripremnu fazu sastavila spisak pitanja i obratila se zainteresovanim stranama da na njih daju odgovore.\nAkcenat je posebno stavljen na to kako se mogu ojačati veze između naučne zajednice, vlasti, nekomercijalnih organizacija i privatnog sektora kako bi se sistem višeg obrazovanja pretvorio u sistem koji će biti glavni pokretač kosovske privrede.\nPitanja američke Agencije odnosila su se i na to na koje aspekte sistema višeg obrazovanja se treba usredsrediti „s političke tačke gledišta“ i ko će iz sfere biznisa i industrije najverovatnije biti spreman da sarađuje sa USAID kako bi se podigao nivo predavanja u obrazovnim ustanovama.\nKako je ranije saopšteno, američka Agencija razmatra mogućnost da u narednih pet godina izdvoji pet miliona dolara za razvoj civilnog društva na Kosovu.\nreforma, visoko školstvo, Amerika, Kosovo


Zaposleni u komunalnom preduzeću će iz domaćinstava, javnih površina i privrednih društava na teritoriji opštine Bečej u toku akcije odneti sav kabasti otpad, osim građevinskog (zemlja, šut, kamenje, beton…).\nU toku dve nedelje akcije prolećnog spremanja vozila i zaposleni „Potisja“ će kabasti otpad odnositi u dva termina iz svih mesnih zajednica.\nUkoliko u domaćinstvima postoji veća količina kabastog otpada, građani mogu pozvati brojeve telefona 063-865-2566 i 062-886-2408.\nČišćenje će biti obavljeno po sledećem rasporedu: 12. i 19. aprila od 6 do 18 časova u Bačkom Petrovom Selu, 13. i 20. aprila od 6 do 18 časova u Bačkom Gradištu i Radičeviću, 14. i 21. aprila od 6 do 18 časova u I Mesnoj zajednici, 15. i 22. aprila od 6 do 18 časova u II Mesnoj zajednici, 16. i 23. aprila od 6 do 18 časova u III Mesnoj zajednici u Bečeju, 17. i 24. aprila od 6 do 12 časova su na redu privreda i javne površine, 12. i 26. aprila od 6 do 18 časova veliko čišćenje se obavlja u Poljanici, a 20. i 26. aprila od 6 do 18 časova u Drljanu i Mileševu.\nMole se građani da svoje nepotrebne stvari na vreme iznesu ispred svojih kuća ili zgrada, na mesto gde i inače odlažu kućni otpad (kante, kontejner).\nViše iz ove kategorije « Koronavirus: U Bečeju 786 aktivnih slučajeva zaraze\tKoronavirus: I sutra vakcinacija bez zakazivanja u sportskom centru »


(VIDEO) U Somboru održan sastanak u okviru projekta „Unapređenje poslovne klime u Srbiji“ - TV Sombor\nDirektor Republičkog geodetskog zavoda mr Borko Drašković imao je danas u Somboru radni sastanak sa gradonačelnikom Sombora, načelnikom Zapadnobačkog upravnog okruga, predsednicima opština Apatin, Odžaci i Kula, kao i predstavnicima Službe za katastar nepokretnosti Sombor.\nPovod sastanka je bio projekat „Unapređenje poslovne klime u Srbiji“, u okviru kog se radi na sprovođenju digitalizacije investicionih mapa.\n„Prijatno smo iznenađeni informacijama od direktora da grad Sombor ide u dobrom pravcu što se tiče procesa digitalizacije zemljišne administracije kao i to da Grad Sombor što se tiče elektronskih usluga Katastra prednjači u odnosu na druge gradove. Razgovarali smo danas i o sporazumu koji je potpisan 2019 u kojem grad Sombor sa RGZ zajedno radi na „Unapređenju poslovne klime u Srbiji“ u kojem se radi na unapređenju konkretno, nacionalnog registra investicionih mapa. Trudićemo se i da u tome uspešo sarađujemo sa RGZ jer imamo zajednički cilj privlačenje stranih investicija“, ističe Antonio Ratković, gradonačelnik Sombora.\n„Danas smo videli da je Sombor vrlo moderan grad koji digitalno razmišlja i koji ima odličnu digitalnu komunikaciju sa RGZ i predstavlja primer gradovima koji učestvuju u digitalnom projektu investicionih lokacija. Kao takav biće nam partner i u novim projektima kao što je projekt masovne procene, odnosno implementiraćemo model masovne procene u Somboru jer je Sombor jedini grad koji je uspeo da iskoristi podatke RGZ za poštenije i pravedniija oporezivanje sugrađana, što je za nas vrlo značajan podatak. Pokušaćemo da u Somboru napravimo model za celu Srbiju“, završava Mr Borko Drašković, direktor Republičkog geodetskog zavoda.


Završen 12. Festival srpskih vina u Lazarevcu - Galaxy Media\nUspešno je završen 12. po redu Festival srpskih vina u Lazarevcu. Preko 50 vinogradara predstavilo je svoje proizvode u glavnoj lazarevevačkoj ulici uz kulturno-umetnički program muzičke škole “Marko Tajčević” na više punktova duž šetačke zone.\nOrganizator Festivala srpskih vina u Lazarevcu je kao i prethodnoh godina GO Lazarevac uz podršku Turističke organizacije i Elektroprivrede Srbije. Izložbene štandove posetili su predsednik opštine, Bojan Stević sa saradnicima, v.d. direktora EPS-a, Milorad Grčić i direktor RB „Kolubara“ Milan Mišković. Gosti festivala bili su i predsednik opštine Lajkovac, Andrija Živković, predsednik opštine Ljig, Dragan Lazarević, kao i rukovodstvo opštine Topola.\nInteresovanje izlagača za festival bilo je veliko, čak 80 vinogradara prijavilo se ove godine, kako iz Srbije, tako i iz regiona, Severne Makedonije i Crne Gore, ali se taj broj zbog situacije sa koronom sveo na oko 50, što itekako nije mali broj, rekao je predsednik opštine, Bojan Stević, na otvaranju festivala i dodao da je 10 lazarevačkih vinarija uzelo učešće na ovom festivalu.\nPredsednik opštine zahvalio se svim izlagačima, kao i ljudima u organizacionom odboru na čelu sa direktorom turističke organizacije i gospodinom Nenadom Bačancem i njihovim saradnicima koji su se potrudili da za kratko vreme organizuju ovu manifestaciju od značaja za turizam u Lazarevcu.\nPored dobro poznatih lazarevačkih vinarija, na festivalu su učestvovale i „Art Wine“ vinarija iz Grošnice, „Despotika“ iz Vlaškog Dola, „Kiš“ iz Sremskih Karlovaca, „Yotta“ iz Šljivova, „Mačkov podrum“ iz Iriga, „Ravnica“ iz Inđije, „Trilogija“ iz Banje, „Rakićević“ iz Župe, „Vinis“ iz Dobrih Voda, „Rnjak“ iz Gudurice, „Đorđević“ iz Begovca, „Romansa“ iz Valjeva, „Magaza“ iz Velike Drenove, “Bonga” iz Krnjeva i mnoge druge.\nFestival srpskih vina u Lazarevcu, po prvi put je održan na otvorenom i uprkos nešto lošijem vremenu i povremenim padavinama, posećenost je bila na zavidnom nivou, a po zadovoljnim licima izlagača i posetilaca moglo se zaključiti da je festival itekako uspeo.


“NTM Čikorija” Sombor pobednik prvog “LAV Futsal zimskog KUP-a” - RTV Sreće Sombor\nZavršnica za prvaka Srbije “LAV Futsal zimski KUP” za seniore, u organizaciji Fudbalske Futsal Asocijacije održana je u sredu u Gradskoj hali u Somboru. Domaćin završnice bio je Klub malog fudbala “ŽAK JUNIOR” Sombor.\n“Ovo je prvi put da FFA organizuje ovaj kup za kategorije senior, tj ekipe koje su osvajala turnire u svojim okruženjima. Do sada su slični turniri organizovani za najmlađe kategorije i žene, a sada krećemo i sa seniorima. Domaćin prve završnice je Sombor i KMF “ŽAK junior”, koji je obezbedio halu i sve uslove za organizovanje turnira a imamo i jakog spozora “Carlsberg Srbije“.\nIgra se po futsal pravilima 4 +1, ekipe su podeljenje u dve grupe, posle kojih se igra polufinale pa finale. Slede ove godine i kvalifikacioni turniri za “LAV futsal letnji KUP” i organizovanje završnog turnira i tako će se nastaviti i u budućnosti”, istakao je Aleksandar Džakula, predsednik FFA.\nU konkurenciji je bilo 6 klubova pobednika na futsal turnirima u svojim okruženjima. Posle odigranog prvog dela u grupama i polufinala u utakmici za treće mesto igrale su ekipe “Biznis tim Pavlović” i ekipa “33” a pobedila je ekipa “Biznis Tim Pavlović” iz Zaječara sa 3 : 1. U finalu su igrale ekipe “NTM Čikorija” i “Kafe bar Arka”. U veoma zanimljivoj utakmici pobedile je ekipa “NTM Čikorija” iz Sombora rezultatom 3 : 2.\nZa najboljeg golmana proglašen je Budimir Vidaković iz ekipe “Biznis Tim Pavlović”, najbolji strelac je Nenad Vukelić iz “Kafe bar Arka” a najbolji igrač je Slobodan Bojić iz “NTM Čikorija”.\nSponzor završnice je bila kompanija “Carlsberg Srbija” koja je osvajačima prva tri mesta i najboljem igraču, strelcu i golmanu podelila nagrade u LAV pivu.\nU novoj sezoni Fudbalska Futsal Asocijacija organizuje kvalifikacione turnire : LAV Futsal letnji KUP i LAV Futsal zimski KUP, širom Srbije i na kraju svake sezone biće organizovana završnica za prvaka Srbije.\nSK “ŽAK” na čelu Vojvođanske A lige\nApel Somborcima da uklone ambroziju sa svojih poseda\nSrbija i svet (77)


Vuković: Košarkašice Zvezde će se predstaviti u najboljem svetlu - SPORTSKI ŽURNAL\n13 oktobar, 2021 0\nMeč između Zvezde i Nadežde iz Orenburga igra se u Železniku, u četvrtak od 20 časova\nTrener Crvene zvezde Dragan Vuković rekao je da je "nezgodno" što je prvi rival njegove ekipe u Evrokupu ruski Orenburg, koji je i kandidat za osvajanje titule, ali da će Zvezda pokušati da se predstavi u najboljem izdanju.\n"Za nas je nepoznanica sistem takmičenja, moraćemo da se prilagodimo, novi smo. Nezgodno je što je Orenburg, jedan od najvećih kandidata za osvajanje Evrokupa, evroligaška ekipa, naš protivnik odmah na početku. Imaju visoke igračice, ali imamo i mi naše kvalitete", rekao je Vuković, preneo je klupski sajt.\n"Kao što su oni nama nepoznanica, tako smo i mi njima. Borićemo se i truditi da se predstavimo u najboljem svetlu, da vidimo koliko možemo", dodao je on.\nKošarkašice Zvezde u četvrtak dočekuju ekipu Nadežde iz Orenburga, u meču prvog kola Grupe E Evrokupa. Zvezdi će to biti prvi nastup u Evropi nakon sezone 2008/09.\nKapiten crveno-belih Nevena Naumčev rekla je da nastup u Evropi posebno znači igračicama koje su duži period u klubu.\n"Želimo da predstavimo klub najbolje što možemo, verujem u svoju ekipu i njenu energiju. Očekujem dobru utakmicu. Pozivam publiku da nas podrži u što većem broju i pruži nam dodatnu snagu", dodala je ona.\nKlub je apelovao na sve navijače da poštuju mere propisane u borbi protiv pandemije korona virusa, a u halu će moći da se uđe sa potvrdom o vakcinaciji, brzim PCR testom ili potvrdom o preležanom korona virusu.\nTrener košarkašica Zvezde: Možemo da igramo još bolje protiv Olimpijakosa\nKošarkašice Zvezde poražene u Orenburgu od Nadežde


Potpisan ugovor o saradnji OKS i Sindikata fudbalera Sportovi Vest Srbija Sport\nSaradnja će se realizovati kroz program OKS "Karijera posle sporta", koji ima za cilj da pomaže profesionalnim sportistima kada završe karijeru i započnu novo poglavlje u svojim životima, odnosno u delu mirnog rešavanja arbitražnih sporova, pošto je OKS prema novom zakonu nadležan za sporove u oblasti sporta.\nPredsednik OKS Vlade Divac izrazio je zadovoljstvo što će se i fudbaleri uključiti u program "Karijera posle sporta" koji će im pružiti šansu da se dodatno edukuju po okončanju kako je naveo "teške i kratke karijere".\n"Karijera jednog sportiste traje veoma kratko, a pošto su obaveze ogromne većina ne stiže da se posveti nekim drugim važnim stvarima. Mi im sada pružamo mogućnost za dodatnu edukaciju", rekao je Divac.\nOn je kao posebno važan momenat naglasio saradnju preko Stalne sportske arbitraže OKS, koja je prema novom zakonu o sportu Vrhovna institucija nadležna za rešavanje sporova.\n"U fudbalu i košarci zbog posebnosti tih sportova imamo najviše sporova i mi ćemo se truditi maksimalno da pomognemo kako bi nam svima bilo bolje", poručio je Divac.\nPredsednik Sindikata profesionalnih fudbalera "Nezavisnost" Mirko Poledica zahvalio se Divcu i OKS što su baš u njima prepoznali partnera, sa zajedničkim ciljem da se radi na boljoj budućnosti profesionalnih sportista.\n"OKS je pokazao razumevanje, što je i logično da se kao krovna organizacija srpskog sporta interesuje za stanje u našem fudbalu, a svi se mi slažemo da imidž našeg fudbala nikada nije bio gori".\nPredsednik Stalne sportske arbitraže OKS Dejan Simić objasnio je da je to telo sada vrhovna institucija nadležna za rešavanje sporova u srpskom sportu.\n"Čekali smo da usvojimo novi statut i tako ozvaničimo ono što piše u zakonu o sportu. Tek bi trebalo da potpišemo ugovore sa Savezima oko načina saradnje, ali važno je reći da i pre nego što se ta saradnja ozvaniči imamo ovlašcenja za rešavanje sporova. Mi ćemo se zalagati za princip "mirenja", odnosno pronalaženja adekvatnog rešenja koje je u zajedničkom interesu svih strana", rekao je Simić.\nDivac neće da se meša u odnose FSS i Crvene zvezde\nVlade Divac ne želi da se meša u odnos Fudbalskog saveza Srbije (FSS) i Crvene zvezde time što bi prokomentarisao odluku FSS da odbije zahtev "crveno-belih" za vanrednim izborima i smenom predsednika Tomislava Karadžića.\nDivac smatra da bi kao prvi čovek OKS time narušio autonomiju FSS u radu.\n"Zaista ne bih ulazio u problematiku FSS. Fudbalski savez jeste naš član, ali ima punu autonomiju u svom radu, pa i u slučaju ovog zahteva Crvene zvezde", izjavio je Divac.\nNa insistiranje novinara da ipak, makar iz ličnog ugla prokomentariše stanje u našem fudbalu, Divac je rekao:\n"Moje lično mišljenje zadržaću za drugu priliku".


Mladi IT stručnjaci više ne moraju da odlaze u svet - PKS-RPK Novi Sad\nDo 2020. godine u Srbiji bi moglo da se otvori od 50.000 do 100.000 novih radnih mesta u oblasti informacionih tehnologija, tvrde upućeni, a država je postavila cilj da se do 2020. izvoz usluga u IT sektoru poveća na milijardu evra.\nU proteklih deset godina po podacima Narodne banke Srbije izvoz stalno raste, a prema podacima za proteklih pet meseci, izvoz telekomunikacionih, kompjuterskih i informacijskih usluga iznosio je 333 miliona evra, što je 21 odsto više u odnosu na isti period prethodne godine.\nPodsećaju da je 2016. izvoz ovih usluga dostigao 740 miliona evra, što je bilo povecanje za 21,1 odsto u odnosu na 2015. godinu.\nU Srbiji u ovom momentu nedostaje oko 20 hiljada IT stručnjaka, dok u svetu nedostaje čak milion, pa je na to ove godine reagovala i država i obezbila dodatnih 700 mesta za brucoše na IT smerovima na našim državnim fakultetima.\nNa privatnim univerzitetima takođe raste broj mesta predviđen za buduće IT stručnjake, recimo Univerzitet Singidunum ove godine upisuje 500 budućih „ajtijevca“, a uvereni su da posla ima za sve i to baš u Srbiji.\n„Tehnologija danas omogućava da mladi ne moraju da odlaze iz zemlje kako bi radili, kao što je bilo nekada kada se odlazilo u Zapadnu Evropu. Danas, tehnologija omogućava da se radi kvalitetno i kod nas“, kaže za Tanjug rektor Univerziteta „Singidunum“, Mladen Veinović.\nOn objašnjava da su brojni primeri uspešnih mladih stručnjaka koji su školovani u Srbiji, otvorili preduzeća u našoj zemlji, te da se mnogi iz ove struke vraćaju u zemlju nakon obuka u inostranstvu i iskustva u međunarodnim kompanijama.\n„Mnogi se vraćaju i započinju svoj biznis u Srbiji. Ova zemlja sigurno može da napreduje i da profitira u celom IT sektoru“, smatra Veinović.\nIstiče da, iako se često govori da su IT stručnjaci u Srbiji jeftina radna snaga, to nije potpuno tačno.\n„I u ovoj oblasti nema jeftinih poslova i svaki posao je dobro plaćen“, jasan je rektor Veinović.\nNavodi i da je Singidunum jedini univerzitet koji ima vrlo usmerene, specifične programe za studente, posebno u oblasti zaštite podataka, kao što su kriptologija i digitalna forenzika i dodaje da Singidunum ima preko 600 ugovora sa kompanijama u koje šalju studente na praksu.\nJedan od primera uspešne saradnje srpskog obrazovnog sistema, mladih domaćih IT stručnjaka i stranog kapitala, je i nedavno osnovana italijanska – srpska kompanija OmnitećIT u Beogradu.\nReč je o kompaniji koja u Srbiji posluje svega deset meseci, a u njoj je posao našlo 30 IT konsultanata.\n„Naše ‘putovanje’ je započelo pre manje od godinu dana u Srbiji, a u saradnji sa Singidunumom pronašli smo mlade diplomce, komjuterske stručnjake koje smo dodatno obučili u našoj centrali u Rimu“, kaže za Tanjug direktor sektora za razvoj italijanske kompanije OmnitechIT, Elio di Sandro.\nSvetsko tržište se bori sa IT bezbednošću, ocenjuje di Sandro, te ističe da je potražnja za sigurnosnim sistemima u svetu izuzetno velika jer je, kaže, „IT secyrity 24 hours open shop“.\nOmnitechIT, između ostalih usluga, objašnjava di Sandro, izrađuje softvere i za zaštitu podataka građana, a sarađuju sa klijentima kao što su banke, osiguravajuća društva, industrijska postrojenja…\nDirektor ove kompanije u Srbiji, Miloš Pešić, navodi da je „regrutacija“ mladih stručnjaka sa Singidunuma i saradnja sa Italijanima, odmah dala rezultate.\n„Prvi trening mladih sa ovog univerziteta trajao je četiri meseca, a 15 konsultanata je prošlo selekciju i počeli su da rade. Krenuli su projekti po Evropi i Bliskom Istoku u koje smo uključili i njih“, kaže Pešić.\nDodaje i da je nedavno završen drugi trening grupe mladih akademaca i da je posao do sada dobilo ukupno njih 30, a mnogima je posao u ovoj kompanij i prvo radno iskustvo.\nZbog procesa digitalizacije koji se obavlja u državnim ustanovama, stalno je potrebno stvarati nova bezbednosna rešenja kako bi se kontrolisao pristup novim servisima, navode u OmnitechIT.\n„Menjaju se dosadasnji načini na koje klijenti koriste, recimo, servise banaka, usluge ili usluge bolnice, a sve to zahteva nova rešenja koja nisu do sada bila istraživana“, objasnjava Pešić.\nU Agenciji za privredne registre rečeno je Tanjugu da su od početka godine u Srbiji otvorene 1.402 firme koje se bave IT uslugama, ali napominju, da cifra nije potpuna, jer, mnoge firme koje su registrovane i za druge delatnosti, poput marketinga ili savetovanja, takođe mogu da se bave IT uslugama.\nPrema rezultatima istraživanja beogradskog Ekonomskog fakulteta, u prethodnih nekoliko godina Srbija beleži snažan rast izvoza IT usluga, a u periodu 2010. do 2015. prosečna godišnja stopa rasta izvoza ovih usluga bila je 25,5 odsto, pa se Srbija po brzini rasta izvoza IT usluga, našla na drugom mestu od svih zemalja centralne i istočne Evrope, odmah iza Litvanije.


Velika Britanija otvara centar za obuku astronauta - Automatika.rs\nNaslovna Vesti Space tech Velika Britanija otvara centar za obuku astronauta\nUkoliko ste astronaut – ili samo veliki zaljubljenik u svemir, ovo je možda nezgodno vreme da budete u Velikoj Britaniji!\nPotenciranje Velike Britanije da izađe iz Evropske Unije otvara mogućnost da se uspori ili čak zaustavi rad Velike Britanije na evropskim projektima poput Galilea – evropski satelitski – navigacioni sistem, koji je većinski finansiran od strane EU.\nMožda ipak ne treba strahovati, obzirom da je vlada Velike Britanije obećala da će povećati udeo Britanije u globalnoj svemirskoj ekonomiji sa 6,5% na 10% do 2030. godine.\nSada, imaju za cilj da omoguće privatne letove u svemir iz Velike Britanije. Uz početak realizacije plana o poletanju sa britanskog tla u svemir, najavljen je i projekat izgradnje prvog komercijalnog centra za obuku i istraživanje svemira i velikih dubina u Bedfordširu. Za izgradnju ovog centra, biće potrebno oko 155 miliona dolara. U sklopu centra nalaziće se najdublji bazen na svetu, dubine od 50 metara, hotel i centar za obuku astronauta.\nProjekat će podržati i britanska aviokompanija RAF, čiji će dobar deo opreme poslužiti astronautima pri obuci i radu. Biće omogućune obuke za ”ljudske centrifuge” prouzrokovane G silom, što je veoma često uzrok gubitka svesti astronauta, usled visoke stope ubrzanja.\nJedan od najvažnijih aspekata ove priče, jesu svemirski brodovi. Kako zakon sada nalaže, raketni avioni i drugi sistemi za lansiranje koji su deo ovog projekta neće moći da operiraju nigde osim iz Velike Britanije, jer imaju za cilj da centar zbivanja bude upravo tamo.\nPrethodni tekstBrooklyn Brigde Park u Njujorku, postaje još zeleniji\nSledeći tekstJestive šolje za kafu – CRUNCH


Dvadeset godina KBSA - u punom jedinstvu i još snažnije naprijed - Congress of Bosniaks of North America\nHome Bosanski Dvadeset godina KBSA – u punom jedinstvu i još snažnije naprijed\nObavještavamo javnost da je u proteklom periodu upješno završen proces zvaničnog ujedinjenja Kongresa Bošnjaka Sjeverne Amerike i Kongresa Bošnjaka Sjeverne Amerike 2000. Dvije organizacije nastavljaju svoj zajednički rad pod imenom Kongres Bošnjaka Sjeverne Amerike (KBSA). Zahvaljujemo se svima koji su dali svoju nesebičnu pomoć u procesu ujedinjenja a posebno svim članovima Upravnog odbora ujedinjenja KBSA koji su u proteklom periodu učestvovali u ovom procesu i doprinijeli da se isti uspješno privede kraju. Različitosti iz nedavne prošlosti su prevaziđene i svi članovi organizacije, te sadašnji i bivši rukovodioci organizacija su saglasni u stavu da jedinstvo nema alternativu!\nIzražavamo želju i nadu da ćemo u narednom periodu biti svjedoci jednog novog buđenja i progresa naše zajednice kako na ovom kontinentu, tako i u domovini, te na svim mjestima u cijelom svijetu, gdje god da naš narod živi.\nJubilej 20 godina od osnivanja KBSA\nNa dan 14. novembra 2000. godine u Chicagu, savezna država Illinois je registrovan Kongres Bošnjaka Sjeverne Amerike kao neprofitna, nevladina, samostalna i neovisna organizacija Bošnjaka nastanjenih u Sjevernoj Americi (SAD i Kanada).\nU članu 1. statuta organizacije je pisalo da se Kongres Bošnjaka Sjeverne Amerike osniva u cilju sveopćeg razvoja i napretka Bošnjaka u Sjevernoj Americi, te njihovog boljeg povezivanja u cilju jačanja, unapređenja i povezivanja bošnjačkih organizacija, institucije te pojedinaca, njihove koordinacije i usklađivanja djelovanja, te u cilju boljeg povezivanja bošnjačke dijaspore Sjeverne Amerike sa drugim Bošnjačkim dijasporama i sa maticom Bosnom i Hercegovinom.\nU toku proteklih 20 godina, organizacija je odrastala, prateći dinamiku koja je svojstvena svim nevladinim organizacijama čiji rad podržavaju aktivisti-volonteri. Kako su se mjenjala vremena, tako se znala mijenjati i dinamika aktivnosti. Ipak, onaj početni korak, član 1. je ostao osnova svih djelovanja.\nSvim našim simpatizerima, sadašnjim i bivšim aktivistima, volonterima, sadašnjim i bivšim rukovodiocima organizacije, predsjednicima i članovima upravnih odbora, te na kraju što posebno želimo istaći – našim osnivačima, čestitamo 20. godišnjicu osnivanja naše organizacije!\nDžemo Hot, jedan od osnivača organizacije i Predsjednik KBSA u periodu 2004-2006 kaže: “Zaista sam ponosan na to vrijeme, posebno što smo uspjeli da pokrenemo i realiziramo nekoliko historijskih aktivnosti kao što su zahtjev tadašnjem medjunarodnom predstavniku za BiH, gospodinu Paddy Ashdown da se zaustavi usvajanje sramog prijedloga izmjena u Ustavu BiH, kojim bi se BiH dijaspori poništilo pravo glasa na izborima. Pokrenuta je inicijativa koja je kasnije usvojena, da se prizna bosanski jezik kao “heritage language” u SAD-u. Na desetu godisnjicu genocida u Srebrenici, usvojene su dvije rezolucije u Senatu i Kongresu SAD, dok je na naš prijedlog Parlament Crne Gore usvojio je Rezoluciju o izvrsenom Genocidu u Srebrenici. Konkretno smo se angažovali na prilikupljanju finansijskih sredstava kao potporu tužbi BiH protiv SR Jugoslavije pod nazivom “Pravda za BiH” kada je prikupljeno sredstava na nivou oko $200.000 koja su poslana Fondaciji u Sarajevu.”\nEmir Ramić, Predsjednik KBSA u period 2006-2008, kaže: “Za 20 godina svoga rada KBSA je pokazao i dokazao da se Bošnjaci Sjeverne Amerike mogu i trebaju nacionalno organizovati i tako institucionalno odrediti svoje nacionalne potrebe i ciljeve u američkom Melting Pot-u i kanadskom Kulturnom Mozaiku. Aktivnostima KBSA, sjevernoamerički Bošnjaci su se predstavili na jednom od najrazvijenijih prostora u svijetu sa svim svojim nacionalnim odrednicama kao dio savremenog, evropskog naroda, što je doprinijelo da se uklone mnoge predrasude koje prate Bošnjake u i van matične domovine. KBSA je doprinio da Bošnjaci ne samo u Sjevernoj Americi, već i šire odrede svoja nacionalna prava i potrebe, vezujući svoju nacionalnu egzistenciju za državu Bosnu i Hercegovinu. KBSA je svojim djelovanjem omogućio i direktno učestvovao u osnivanju mnogih danas bitnih bošnjačkih i bosanskih organizacija i zajednica u Sjevernoj Americi.”\nSemir Đulić, jedan od inicijatora osnivanja i Predsjednik KBSA u periodu 2001-2002 kaže: “Čin osnivanja Kongresa Bošnjaka Sjeverne Amerike bio je i jeste jasan izraz svjesti prognaničke populacije Bošnjaka o potrebi formiranja organizacije koja će promovirati i štititi njihove nacionalne interese, interese Bosne i Hercegovine, istinu o genocidu i agresiji, gradeći mostove prijateljstva sa novim susjedima koji su nas prihvatili u najtežim trenutcima. Patriotizam,istina i pravda bili su naša pokretačka nada koja nam je otvorila vrata State Department-a, Američkog Kongresa i Senata, te Kanadskog Parlamenta. Kao jedan od osnivača KBSA, dvadeset godina poslije, posebno sam ponosan na činjenicu da liderske pozicije preuzimaju mladje generacije kojima ne nedostaje ni patriotizma a ni volje da nadogradjuju i unapredjuju ono sto smo mi počeli. Uvjeren sam da će im obrazovanje koje su stekli u državama u kojima žive omogućiti da ostvare rezultate koje mi nismo i da izbjegnu greške kojih je sigurno bilo.”\nCongratulatory Letter to President-Elect Joe Biden


Zaragoza - Barcelona: Analiza utakmice | Sportske Kladionice\nHome Sportsko klađenje Prognoze utakmica Zaragoza – Barcelona: Analiza utakmice\nSubota nije bila blaga prema nama, te nismo uspeli da napravimo profit niti od naših dnevnih analiza, a bogami ni preko našeg Tiketa Dana, koji je u prethodnih nekoliko nedelja znao da nam bude više nego naklonjen. Danas jedna od utakmica koja zaslužuje da se odigra u singlu, dolazi iz Španske košarkaške lige, popularne ACB lige, gde ekipa Basket Zaragoza na svom terenu dočekuje aposlutnog favorita, ekipu Barcelone, koja dolazi iz duplog Euro League programa.\nBasket Zaragoza se trenutno nalazi na 15-toj poziciji tabele, sa samo dve pobede iz deset utakmica (oba puta na domaćem terenu protiv Murcie 98-86 i protiv Gran Canarie 88-71). Sa druge strane imaju čak osam poraza, od kojih su neki bili prilično nesrećni za pola koša ili za jedan posed. Zapravo glavni problem kod ekipe Zaragoze je u tome da promena trenera još nije donela prave rezultate i da su izgubili nekoliko dobijenih utakmica.\nNjihovi protivnici, ekipa Barcelone, se nalazi u strašnoj formi, pošto su trenutno u seriji od 17 pobeda i 4 poraza u svim takmičenjima. Ekipa trenera Jasikevičijusa deluje kao dobro podmazana mašina, pod kormilom Litvanskog stručnjaka i kapetana na terenu Nikole Mirotića, koji je zaista ove sezone pokazao kolika je klasa od igrača. Ono što je problematika za Barcelonu na ovom meču je činjenica da su igrali duplu nedelju Euro League i da bi mogli biti pomalo umorni.\nOba trenera nemaju većih problema sa sastavom tima, ali trener Zaragoze, Sergio Hernandez ne može da računa na Krejci (na duži period), Justiz i Sulaimon, dok Šarunas ne može da računa jedino na Victor Clavera koji i dalje ima problema.\nOve dve ekipe su igrale mnogo puta do sada, a samo od 2019-te do danas su igrali čak šest puta. Rezultati su naravno na strani Barcelone koja je pobedila na 5 od 6 susreta, ali ono što je odličan trend je veliki broj poena, jer su na poslednjih šest susreta igrali utakmice na 154, 177, 160, 146, 177 i 172 poena. Dakle preko danas postavljene granice 4 od 6 puta, što je odličan trend.\nJasno je da kada ove dve ekipe igraju da je Barcelona uvek favorit, ali takođe pada puno poena, te smatramo da je najbolje na ovoj utakmici odigrati Over 158.5 Points (da obe ekipe postignu 158 ili više koševa), koja opklada se plaća prihvatljivom 1.77 kvotom u sportskoj kladionici 22Bet.


Grade strategije za unapređenje radnih uslova zaposlenih u medijima - Sindikat medija Crne Gore\nKako oblikovati budućnost novinarskih udruženja i sindikata u Zapadnom Balkanu i Turskoj? Ekspertska plus grupa za radna prava (LAREG+), sastavljena od predstavnika sindikata i profesionalnih udruženja iz Albanije, Bosne i Hercegovine, Makedonije, Crne Gore, Srbije i Kosova sastali su se 10. aprila u Skoplju (Makedonija) gdje su razgovarali o jednogodišnjem strateškom planu za unaprijeđenje uslova rada novinara u regionu.\nOvo je bio poslednji od serije treninga koji su organizovani 2017. i 2018. godine u okviru projekta Izgradnja povjerenja u Medije u Jugoistočnoj Evropi i Turskoj, koji su finansijski podržali UNESCO i Evropska unija. Cilj sastanka u Skoplju je bio da se učesnici osvrnu na to što je ostvareno na nacionalnom nivou, unutar samih organizacija, tokom prethodne godine i šta bi trebalo da budu glavne strategije za period 2018-2019. Učesnici su podijelili nacionalne izvještaje u kojima se otkrivaju glavni izazovi i predlažu preporuke za unapređenje radnih uslova za novinare i medijske radnike u regionu. Neki konkretni primjeri akcija na nacionalnom nivou uključuju sljedeće:\nU Srbiji, Sindikat novinara Srbije (SINOS) trenutno prati proces medijske strategije, koja će biti objavljena ove godine. Istaknuto je nepostojanje poslodavačkih organizacija što je glavni uslov da bi počeo socijalni dijalog u okviru sektora. Sindikat je razvio strategiju kojom bi se ovo pitanje izdiglo na najviši nivo i tražiće međunarodnu pomoć da bi postigao ovaj cilj. Dodatno, SINOS je na osnovu treninga u Podgorici održao trening za novinare iz Srbije. Na Kosovu, Udruženje novinara (AGK) sarađuje sa Inspekcijom rada da bi se otkrila kršenja Zakona o radu. AGK razmišlja o mogućnosti da se podrži osnivanje sindikata novinara na Kosovu. Albanska udruženja (APJA) razvijaju svijest svojih članova o značaju borbe za svoja prava i o tome kako postaviti radna prava u agendu na nacionalnom nivou. U Crnoj Gori, Sindikat medija Crne Gore (SMCG) lobira kako bi se njihovi amandmani uvrstili u Zakon o medijima, o kome se trenutno raspravlja. U Sindikatu očekuju i potpisivanje kolektivnog ugovora na nivou grane. U Makedoniji, sindikat (SSNM) je preduzeo neke pravne radnje u pogledu autorskih prava, kako bi pomogli novinarima da zaštite svoja autorska prava, i to sa pravnim savjetima i podrškom. U Turskoj, sindikat novinara (TGS) sproveo je istraživanje među novinarkama kako bi saznao koje su njihove potrebe i kako bi mogli da pomognu u njihovom rješavanju. Ekspertkinja Tamara Čausidis iz Nezavisnog sindikata novinara i medijskih radnika Makedonije (SSNM) imala je prezentaciju o tome kako treba oblikovati budućnost “upravljanjem reputacijom sindikata”. Prema njenim riječima, sve se zasniva na reputaciji i brendiranju udruženja novinara ili sindikata. Čausidis je preporučila polazinicima da grade povjerenje u odnosima sa svojim članovima, da unapređuju komunikaciju, grade viziju, misiju i ključne vrijednosti organizacije.


Ne da penzije\nNaslov: Ne da penzije Ned Okt 19, 2008 11:47 am\nBEOGRAD - Mlađan Dinkić ponovo ima rušilačke nagone. Posle propalog posla oko obaranja naftno-gasnog sporazuma sa Rusima, ministar ekonomije i regionalnog razvoja "obrušio" se na penzionere i traži da se ne dozvoli povećanje penzija.\nOn je izjavio da u neizvesnim uslovima svetske finansijske krize ne treba razmatrati promenu Zakona o penzijsko-invalidskom osiguranju.\n- Posebno ne treba razmatrati odredbu koja bi povećala rashode za 100 milijardi dinara, koliko je potrebno za najavljeno povećanja penzija na 70 odsto proseka zarada u 2009. godini. Efekti rasta penzija od 15 odsto u ovoj godini mere se desetinama milijardi dinara dodatnih rashoda u budžetu, a ako se na to doda još 100 milijardi dinara najavljenog povećanja penzija na 70 odsto proseka zarada u 2009. godini, to bi bilo ekonomsko samoubistvo. To bio bilo kao kada bismo zgradu kojoj preti požar polili benzinom - izjavio je Dinkić u intervjuu za Ekonomist magazin, a prenose agencije.\nOdgovarajući na pitanje da li će zbog takvog stava imati problema sa koalicionim partnerima, koji su to obećali pre izbora, Dinkić je rekao da "razumni ljudi moraju da uvažavaju realnost" i dodao da se trenutna finansijska kriza u svetu nije mogla predvideti tokom predizborne kampanje, pa ni početkom leta, kada je Vlada formirana. Na opasku da je potpredsednik Vlade Srbije Jovan Krkobabić pre nekoliko dana rekao da je povećanje penzija u narednoj godini maltene dogovoreno, Dinkić je rekao da "nije siguran u to".\nKurir je juče pokušao da stupi u kontakt s potpredsednikom Vlade Jovanom Krkobabićem i njegovim sinom Milanom, ali su njihovi telefoni do zaključenja ovog broja bili nedostupni. Međutim, u kabinetu potpredsednika Vlade Srbije Jovana Krkobabića rečeno nam je da će se pred članovima Vlade naći izmene i dopune Zakona o penzijskom i invalidskom osiguranju, tako da će o tome poslednju reč dati Vlada, a ne bilo koji ministar. Prema njihovim informacijama, izmene i dopune zakona biće na Vladi najkasnije do četvrtog novembra i, kako kažu, nema sumnje da biti usvojene.\nKurir je od izvora bliskih Vladi Srbije saznao da je jedan od razloga što se Dinkić uključuje u priču o penzijama to što ga s tim u vezi niko nije konsultovao.\n- Krkobabić se dogovarao isključivo s premijerom Mirkom Cvetkovićem i predsednikom Srbije Borisom Tadićem, tako da ne vidim šta se tu meša Dinkić. Ta priča je zacementirana i bolje bi mu bilo da se bavi drugim stvarima. Da vidi kako će u ovim kriznim trenucima obezbediti strane investicije, kredite za Koridor 10, "Fijat", ali i besplatne akcije u vrednosti od hiljadu evra, za šta je inače zadužen - kaže naš sagovornik.\nILIĆ: NAVIKLI DA VARAJU GRAĐANE\nVelimir Ilić, lider Nove Srbije, kaže da mu nije jasno kako će Krkobabić kao lider penzionera reći najstarijim sugrađanima da nema ništa od obećanja.\n- Mi smo i pre govorili da povećanje penzija nije realno. Ali u ovoj vladi su navikli da obećavaju i da varaju građane. Tako je i sam Dinkić obećavao 200.000 radnih mesta, nove koridore, regionalni razvoj, dolazak "Mercedesa", "Boinga", "Folksvagena", veću cenu za NIS, a da ne govorim o hiljadu evra od besplatnih akcija. Eto, vidim, Cvetković je potrčao da kaže čista petica za Vladu, a mafija mu se smeje - kaže Ilić.


Sony priprema i Yuga telefon, još jedan sa 1080p rezolucijom | Tehnoloid.com\nHome Vesti\tSony priprema i Yuga telefon, još jedan sa 1080p rezolucijom\nSony priprema i Yuga telefon, još jedan sa 1080p rezolucijom\nSony već uveliko priprema sledeći flagship telefon. Model, o kom smo već mnogo slušali, pod nazivom Odin je veoma zanimljiv. On bi trebalo da ima ekran sa 1080p rezolucijom (da, još jedan telefon ove rezolucije) i četvorojezgarni Qualcomm Snapdragon S4 procesor. Međutim, danas počinje priča o drugom modelu koji ima naziv C6603, odnosno jednostavnije “Yuga”.\nIskreno rečeno, još se ništa ne zna oko novog Sony telefona, ali Xperia Blog sajt navodi da su sledeće informacije došle od “pouzdanog” izvora. Ok, ajde da kažem da verujem tim izvorima (pošto su uglavnom izvori u pravu), ali moram napomenuti da ne verujem potpuno (jer umeju i da pogreše). Taj izvor je izjavio da bi Yuga trebalo da poseduje dvojezgarni S4 Pro procesor sa radnim taktom od 1,5GHz, 2GB RAM memorije, ekran veličine 5 inča sa 1080p rezolucijom i kameru rezolucije 12 megapiksela.\nSlike, prikazane ispod, predstavljaju legitime slike novog Yuga telefona. Iako lepo izgleda, ne smemo uzeti ove slike zdravo za gotovo. Pa čak i da su ovo slike tog telefona, dizajn, kao i softver, može doživeti promenu.\n1080pC6603 Yugacetvorojezgarni procesordvojezgarni procesorkamerakarakteristikekompanijaOdinprocesorrezolucijaslikeSonySony OdinSony YugaXperia BlogYuga


NS RS: Poslanici nastavljaju raspravu o setu zakona - Televizija K3\nNS RS: Poslanici nastavljaju raspravu o setu zakona\nNarodna skupština Republike Srpske danas će u Banjaluci nastaviti razmatranje seta zakona za sanaciju šteta od poplava, koje je predložila Vlada Republike Srpske.\nTokom jučerašnjeg uvodnog izlaganja, predsjednik Vlade Srpske Željka Cvijanović rekla je da predložene mjere predstavljaju osnovu za obnovu Republike nakon katastrofalnih poplava i brojnih klizišta, te dodala da se predviđa da će šteta biti oko 1,6 milijardi KM.\nCvijanovićeva je podsjetila da je ova katastrofa teško pogodila veliki broj opština i gradova i prouzrokovala ogromnu materijalnu štetu na stambenim, privrednim i energetskim objektima, saobraćajnoj i komunalnoj infrastrukturi, na objektima javnih službi i ustanova, privredi i poljoprivredi.\nOna je navela da je katastrofom pogođeno oko 40 odsto teritorije Srpske, a da se procjenjuje da je oko 58 odsto od ukupnog broja stanovništva bilo izloženo ili je osjetilo njene štetne posljedice.\nCvijanovićeva je dodala i da je tokom poplava evakuisano više od 35.000 lica, kao i da su poplave odnijele i ljudske živote i učinile da velika nedaća koja je zadesila Srpsku poprimi obilježje tragedije.\nIstičući da je Vlada Republike Srpske utvrdila set mjera kojima se trasira put za obnovu Srpske, ona je naglasila da to znači da će biti obnovljen porodični, privredni i institucionalni život u Republici Srpskoj.\n“Vladine mjere ćemo nadograđivati, zavisno od potreba, jer će obnova trajati više godina. Zato što toliko traje, obnova i jeste proces, ali je ona i cilj. Da bismo do tog cilja došli, moraćemo mobilisati različite resurse i biće potreban angažman svih”, poručila je Cvijanovićeva.\nOna je pojasnila da je cilj mjera Vlade da se novčano pomogne porodicama i domaćinstvima čiji su stambeni objekti pretrpjeli štetu, da se posredstvom određenih rasterećenja, oslobađanja i povoljnim kreditima pomogne privrednim subjektima koji su direktno stradali ili oštećeni poplavom, kao i da se odgovarajućim mjerama pomogne poljoprivredi i radi na obnovi teško stradale infrastrukture.\n“Zbog toga su naše mjere grupisane u nekoliko oblasti – ekonomske, socijalne, humanitarne, infrastrukturne i slično, a ima ih ukupno oko 60”, istakla je premijer Srpske.\nCvijanovićeva je zaključila da su zakoni koji su dostavljeni Narodnoj skupštini u funkciji realizacije ovih mjera, ali da će podrazumijevati i niz drugih aktivnosti koje provodi Vlada.\nŠef Kluba poslanika SDS-a u parlamentu Srpske Vukota Govedarica napomenuo je da ova stranka i vlast, kada je riječ o mjerama za sanaciju štete od poplava, jedino zajedničko imaju to što što smatraju da treba da postoji fond solidarnosti.\nOn je dodao da su, s druge strane, različite postavke o organizaciji, tipu i načinu punjenja tog fonda.\nŠef Kluba poslanika PDP-a Zoran Đerić rekao je da ova stranka, ali i cijela opozicija, imaju “potpuno različit koncept od vlasti”.\n“Koncept opozicije je da se uzme od tajkuna i onih koji su se obogatili i vrati narodu, dok je koncept vlade da uzme od naroda i penzionera”, tvrdi Đerić.\nPoslanik NDP-a Dragan Čavić ocijenio je da se predloženim mjerama Vlade građanima “nameće porez pod firmom solidarnosti, a u stvari je to sve obavezno”.\nOn smatra da vlast sjednicu parlamenta pretvara u “svojevrsnu farsu kako bi pokazala da su oni solidarni, a da je opozicija protiv naroda, što uopšte nije tačno”.\nPoslanici na posebnoj sjednici razmatraju po hitnom postupku prijedloge zakona o fondu solidarnosti za obnovu Srpske, o posebnom doprinosu za solidarnost, kao i o naknadama za korištenje prirodnih resursa u svrhu proizvodnje električne energije.\nNa dnevnom redu su po hitnom postupku prijedlozi zakona o izmjenama Zakona o porezima na upotrebu, držanje i nošenje dobara, o izmjenama i dopuni Zakona o posebnim republičkim taksama, te o izmjenama i dopunama Zakona o posebnim načinima izmirenja poreskog duga.\nPo hitnom postupku razmatraju se i prijedlozi zakona o izmjenama i dopunama Zakona o budžetskom sistemu Republike Srpske, o dopunama Zakona o zaduživanju, dugu i garancijama Republike Srpske, te o dopuni Zakona o sprečavanju sukoba interesa u organima vlasti Republike Srpske.


"Organizovana akcija da se demonizuju Srbi usred Amerike" - BIGportal.ba\n29 Oktobra, 2019 29 Oktobra, 2019 168\nAlbanci, Bošnjaci i Hrvati protestovaće u utorak ispred srpskog konzulata u Njujorku uz zahtev da Srbija pronađe i kazni “zločince“.\nDa li je zajednički protest zajednice ovih triju naroda u Americi već viđen scenario za satanizaciju Srba, s obzirom na to da se srpske žrtve uopšte ne pominju? Može li ovaj protest da se dovede u vezu sa najavljenim “povratkom” Amerike na Balkan? Da li je ovo pokušaj da se svet još jednom, u specifičnom političkom momentu, “podseti” na to da su Srbi bili jedini loši momci tokom devedesetih?\n“Cilj je da se kroz obnovu poznatih propagandnih matrica nastavi sa pritiscima ne bi li svi ti narodi iz regiona dobili svoje ’zadovoljenje‘. U suštini, reč je samo o tome da se Srbi kroz obnovljenu demonizaciju pritisnu da pristanu na nezavisnost Kosova”, uveren je dr Stanković.\n“Kada krenete tako grubo da igrate u marketinškom i propagandnom smislu, onda svaka vrsta grubosti američke administracije protiv Srba postaje opravdana. Ne mislim da ova akcija polazi samo od koalicije Albanci-Bošnjaci-Hrvati, već mislim da oni imaju i podršku delova američke administracije”, objašnjava naš sagovornik.\n“Dakle, ako se Srbi prikažu kao neko ko je masovno silovao pripadnike drugih naroda, onda je svaki postupak prema takvom narodu opravdan, uključujući i svaku vrstu retoričkih i realpolitičkih pritisaka koje možemo očekivati”, zaključuje on.\nracic 29 Oktobra, 2019 at 8:51 am\nAlbanci, Bosnjaci, Hrvati + Amerikanci = psihopate.


Vučić: Priština sprema veliko hapšenje na Severu i opasan scenario - Sputnjik Srbija\n09:19 17.05.2019 (osveženo 11:41 17.05.2019) Preuzmite kraći link\nPredsednik Srbije Aleksandar Vučić kaže za RTS da kosovske vlasti žele da uhapse 26 policajca sa severa Kosova i Metohije i još 15 osoba — pod izgovorom da su učestvovali u korupciji i slično.\nAleksandar Vučić je, gostujući u Dnevniku RTS-a, rekao da začarani krug na Kosovu nije zatvoren.\n„Oni žele da uhapse 26 srpskih pripadnika policije sa severa KiM i još 15 lica, pod izgovorom da su učestvovali u korupciji i raznim sličnim stvarima, da bi Kosovska Mitrovica ostala nezaštićena i da bi mogli da urade najprljavije stvari protiv našeg naroda“, rekao je Vučić.\n„Onda bi rekli — doveli smo vas pred svršeni čin kao Hrvati pre ’Oluje‘“, kaže Vučić.\n„To što Veselji govori o Nišu, Kuršumliji i drugim mestima — bilo bi dobro da dođe da vidim kako to izgleda i kako će mu to uspeti. A Srbija će reagovati uzdržano, smireno, ali će sačuvati i zaštititi svoj svoj narod“, rekao je Vučić.\nKomentarišući rezoluciju koju je Priština usvojila o tzv. „genocidu Srbije“, Vučić je rekao da neki narodi na Balkanu ne razumeju i ne mogu da pronađu put u budućnost.\n„Jedini put koji vide jeste mržnja prema srpskom narodu, iako će uvek reći da je to protiv onih koji su činili zločine prema njihovom narodu. I ne mogu da se okrenu ni radu, ni poslu, trgovini, ekonomiji. Neki su samo obukli odela i stavili kravate i izašli iz šume i razumljivo je da na takav način govore“, rekao je Vučić.\n„Problem je to što Evropa i svet nisu reagovali kada su formirali vojsku, kada su odbili da formiraju ZSO, kada su uveli takse, reagovali su makar formalno, kada su svaki put optuživali Srbe za sve moguće zločine, a nisu imali nijedan dokaz, držali su ljude u pritvoru, a posle puštali… Sada ovo“, rekao je Vučić.\nNaglašava da je Srbija upozoravala i na ovu rezoluciju i na donošenje drugih odluka zbog kojih svaki Srbin treba da se oseća uplašeno.\nNisam tražio milost od vladika\nGovoreći o nedavnom sastanku u Patrijaršiji, predsednik Vučić je rekao da je na taj sastanak otišao na poziv patrijarha.\n„To je za mene bila velika prilika i čast. Ja sam rekao da nisam došao da tražim bilo šta, ni milost niti saglasnost, niti bilo kakvu podršku, za razliku od drugih koji su vodili hajku protiv njih“, dodao je Vučić.\nPrema Vučićevim rečima, postoji jedan grupa vladika koja ima oprečne stavove.\n„Ali sam se nasmejao, jer neki od njih nisu nikada pročitali Rezoluciju 1244 i Briselski sporazum. Ja sam vadio ta dokumenta i pokazivao i pokazivao šta smo sve uradili za KiM“, dodao je Vučić.\n„Kao što je rekao vladika Ignjatije, mi se rađamo i umiremo sa Kosovom, a vi predsedniče radite kao što radite“, rekao je Vučić.\nSrbi bi rekli „ne“ na referendumu\nAleksandar Vučić kaže da je spreman da o KiM govori u Skupštini u bilo kom trenutku.\n„Ja ne znam da li postoji poslanička mogućnost, ali sam apsolutno spreman i to bi za mene predstavljalo ne samo važnu obavezu, nego smatram da treba da se odgovori i na spekulacije. Mogu da kažem da sam spreman za to odmah“, istakao je predsednik Vučić.\nMoraćemo da se davimo i gušimo u svojim problemima, izmišljajući kako nam je zamrznuti konflikt rešenje, a Albanci žele da reše problem, naveo je Vučić.\n„Ja sam bio spreman da rizikujem mnogo toga, ali je to nemoguće u uslovima u kojima niko nije hteo da stane uz vas. Nikoga nisam hteo da plaćam i molim. Rekao sam da prihvatam volju naroda“, kazao je Vučić.\n„Na referendumu bi Srbi rekli ’ne‘, ali ja bih i dalje bio ’za‘“, naglasio je predsednik Vučić.\nKaže da se godinu dana vodi hajka protiv razgraničenja, a da oni koje je vode, sada kažu da ne znaju o čemu se radi.\n„Ali to su zamene teza i licemerje o kome je teško govoriti“, istakao je predsednik Vučić.


Aktuelne vlasti u Bosni i Hercegovini Korona krizu ponovno koriste za korupciju i pljačku narodne imovine\nKad smatrate da aktuelna Vlada Federacije ne može niže pasti oni se potrude da nas uvjere u suprotno. Danima SDP BiH upozorava kako aktuelne vlasti u Bosni i Hercegovini Korona krizu ponovno koriste za korupciju i pljačku narodne imovine.\nKada smo tražili informacije oko toga kako i preko koga, po kojoj cijeni se nabavljaju testovi i respiratori, kada smo insistirali na parlamentarnoj kontroli odgovarali su preko svojih medija kako nam je krivo zato što se oni navodno tako dobro nose s krizom. Kada smo upozorili da su problemi i smjene preko noći u federalnom kriznom štabu došli zbog svađe SDA i HDZ oko toga ko će i preko koga nabavljati testove, respiratore i medicinsku opremu, ponovno su sve zataškali očekujući svako svoj dio kolača. Danas je i javnost saznala da je Vlada Federacije nabavila respiratore preko firme koja se bavi proizvodnjom i preradom voća.\nNe ulazeći u bliskost vlasnika te firme sa vrhuškom SDA, očigledno je da stožerna stranka bošnjačke reprezentacije na ovaj način nastavlja sa višedecenijskom praksom “ugrađivanja” u javne nabavke. Kao što je SDA tajkunima i “rat bio brat”, tako i danas vrijeme pandemije doživljavaju kao još jednu priliku za lov u mutnom. Nažalost, nabavka respiratora iz Kine je posljednji takav primjer u nizu.\nSDP zahtjeva od istražnih organa da što prije ispitaju na osnovu čega je firma Srebrna malina dobila pravo uvoza respiratora.\nUpravo kako bi se spriječile ovakve pojave Glavni odbor\nSDP je nedavno na svoj sjednici zahtjevao javno objavljivanje svih javnih nabavki u periodu vanrednog stanja i stanja prirodne nesreće, javnosti dostupne informacije o robi i uslugama, cijenama i dobavljačima, kao i sve informacije o donacijama, donatorima i korisnicima donacija. Zatražili smo najviši stepen transparentnosti i obuhvatnog parlamentarnog i šireg institucionalnog nadzora i javnog uvida u raspodjelu sredstava za suzbijanje negativnih efekata pandemije virusa COVID-19 kako bi se izbjegla masovna zloupotreba sredstava i njihovo korištenje za bogaćenje uskog kruga ljudi blisko povezanih sa vladajućim strukturama, što je praksa kojoj je bosanskohercegovačko društvo već imalo priliku svjedočiti. Nakon svega kako bi se ovakva bestidna pljačka bh. građana spriječila u budućnosti, a svi odgovorni izveli pred lice pravde zastupnici SDP i SDP BiH kao politička partija dat će podršku nadležnim institucijama na procesuiranju svih onih koji i ovakvo stanje nesreće koriste za lično ili stranačko bogaćenje i pljačku narodne imovine.


UGS KUM: Kakav direktor treba Javnom servisu - JUGPRESS\nSada dok čitava javnost, vitalno zainteresovana za opstanak demokratije i njenih temeljnih pretpostavki u koje spadaju slobodni mediji a među njima naročito Javni servis Srbije, očekuje konačno raspisivanje konkursa za novog generalnog direktora Radio-televizije Srbije, sindikat Nezavisnost RTS želi da skrene pažnju na nekoliko činjenica i kriterijuma koji bi u tom izboru morali biti ispunjeni da bismo možda napokon, posle 20 godina posrtanja, i prethodnih 10 godina agonije, dobili javni servis koji bi u budućnosti bio nezavisni medijski korektivni faktor celog društva, i nepotkupljivi pratilac ovdašnjeg političkog, kulturnog i privrednog života i kao takav u finansijskom, moralnom i profesionalnom smislu bio samoodrživi sistem i široko cenjeno, i poštovano, javno dobro, navodi se u zajedničkom saopštenju UGS Nezavisnost RTS i Granskog sindikata kulture, umetnosti i medija (GS KUM).\n“Čitav proces biranja bi, za razliku od sadašnjeg stanja, morao da bude potpuno lišen bilo kakvog uticaja politike i prepušten isključivo stručnim medijskim činiocima društva u kojima bi se, kroz permanentnu analizu rada javnog servisa, dolazilo do najboljih kadrovskih rešenja za čelna mesta u javnom servisu. To znači da nikakva skupštinska većina ni na koji način ne bi mogla da bude faktor odlučivanja u pitanjima medijskog servisa koji po definiciji mora da bude iznad politike. Kakva je to sloboda od politike ako o sastavu REM, pa posredno i Upravnog odbora RTS, odlučuje političko telo? Ako je, dakle, struka bila ta koja se za vreme pandemije pitala kada ćemo navući maske na lica i kada ćemo u karantin a kada iz njega, onda struka takođe mora da bude ta koja će voditi proces kandidovanja i biranja generalnog direktora javnog servisa svih građana Srbije.\nRadio-televiziji Srbije treba direktor koji će, autoritetom kapetana velikog aviona, bespogovorno umeti da bilo kome kaže da je na letu prekobrojan i da mora da siđe. Drugim rečima, bilo kome na bilo kojoj funkciji u državi, generalni direktor javnog servisa mora biti u stanju da kaže da njegove zamisli o prisustvu\nna ekranu ne zavise od ličnog doživljaja veličine i važnosti, nego od javnog interesa. Direktor koji će, dakle, umeti da kaže „ne“ recimo šefu države kada ovaj ultimativno zatraži da bude na ekranu 90 minuta u monologu, nego da mu poruči kako ta tema po mišljenju kolegijuma javnog servisa zaslužuje vest od 5 minuta u kojoj će stavovi predsednika biti prepričani rečima novinara.\nRadio-televiziji Srbije, napokon, treba direktor koji će se uspraviti, za razliku od onih koji su tako dobro umeli da kleče, navodi se u saopštenju koje potpisuju Sindikat Nezavisnost RTS Dane Markovski, glavni poverenik i predsednik Granskog sindikata kulture, umetnos i medija Dragan Milanović.


Objavljen šesti Bilten Agencije\nAgencija za upravljanje lukama objavila je šesti godišnji Bilten, posvećen razvoju luka i pristaništa.\nAutori tekstova u ovogodišnjem izdanju su: ministarka trgovine, turizma i telekomunikacija Tatjana Matić, direktor Instituta za pojas i put prof. dr Bojan Lalić, direktor JVP ,,Srbijavode“ Goran Puzović, Generalni direktor Sekretarijata Dunavske komisije Manfred Zajc, Turi Fiorito iz Evropske federacije rečnih luka i Dezire En iz DG MOVE.\nElektronsku verziju Biltena možete pronaći OVDE.\nUčešće na konferenciji ,,Port Management Week’’\nDirektor Agencije za upravljanje lukama Vuk Perović učestvovao je na konferenciji ,,Port Management Week’’. Konferenciju je organizovao Program Ujedinjenih nacija za trgovinu i razvoj (UNCTAD). Program za...\nAgencija na manifestaciji "Dan Luke Konstanca"\nPredstavnici Agencije za upravljanje lukama prisustvovali su konferenciji "Dan Luke Konstanca", održanoj u Budimpešti. Na skupu su predstavljeni rezultati luke za prethodni period i istaknuto je da je...\nAgencija učestvovala na Generalnoj skupštini EFIP-a\nEvropska federacija rečnih luka (EFIP) održala je ovogodišnju sednicu Generalne skupštine u rumunskom gradu Galcu. Na sednici skupštine učestvovali su predstavnici Agencije za upravljanje lukama, koja je...\nAgencija u poseti Galcu\nPredstavnici Agencije za upravljanje lukama obišli su Galac i tom prilikom se sastali sa rukovodstvom rumunske Nacionalne kompanije ,,Administrativna uprava dunavskih morskih luka’’ (APDM). Sastanku su prisustvovali...\nZajedničkim delovanjem ostvarujemo viziju čovečanstva\nAutorski tekst prof. dr Bojana Lalića, direktora Instituta za pojas i put, za šesti godišnji Bilten Agencije Institut za pojas i put, Beograd, nastao je u rezultatu potrebe...\nPovratak kruzera na reke u Srbiji\nAgencija za upravljanje lukama predstavila je na sedmim godišnjim konsultacijama rezultate u teretnom i putničkom vodnom saobraćaju za 2021. godinu. Prema podacima Agencije, na rekama u Srbiji pretovareno...


:: Naslovna strana > Glasnik broj 13 >-Kongresi, Skupovi, Godišnjice -Mihajlu Muravljovunagrada za životno delo\nKONGRESI, GODIŠNJICE, SKUPOVI\nSimpozijum Društva građevinskih konstruktora Srbije - DGKS 2008. Zlatibor 14-26. septembar\nMihajlu Muravljovunagrada za životno delo\n- Snežana Marinković -\nSimpozijum Društva građevinskih konstruktora Srbije 2008. održan je na Zlatiboru od 24. do 26.septembra 2008. godine. Organizatori skupa bili su Društvo građevinskih konstruktora Srbije i Građevinski fakultet Univerziteta u Beogradu,a održavanje skupa pomogli su Inženjerska komora Srbije i Ministarstvo za nauku Republike Srbije.\nSimpozijumu DGKS na Zlatiboru prisustvovalo je skoro tristotine učesnika, 267 iz zemlje i 29 iz inostranstva. Pri-premljeno je ukupno 170 radova koje je potpisalo 147 autora iz zemlje , dok su međunarodni status skupa obezbedila 23 rada iz inostranstva. Skup DGKS 2008. bio je izuzetno dobro posećen, kvalitet radova učesnika na viso-kom nivou, pa je jednoglasno konstatovano da će "Simpozijum doprineti daljem razvoju nauke i struke iz oblasti građevinskog konstrukterstva u Srbiji".\nPrvog dana održavanja skupa dodeljena su priznanja Društva građevinskih konstruktora Srbije. Priznanje DGKS za životno delo dodeljeno je prof. dr Mihajlu Muravljovu.\nPriznanja za najbolja ostvarenja u građevinskom konstrukterstvu Srbije, za 2006. i 2007. godinu, dobila su tri projekta kojima su pripala tri ravnopravna priznanja. Autori tri nagrađena projekta i rešenja imali su priliku da pre-zentiraju svoje radove: Projekat drumskog mosta preko reke Visle u Plocku (autori Nikola Hajdin i Bratislav Stipanić sa saradnicima); Projekt Puente Duarte Rehabilitation Project in Santa Domingo (autori Slobodan Cvetković, Stanislav Branislav Kolundžija sa saradnicima); Prilog rešenju problema stabilnosti dvopojasnih lančanih sistema (autor Dragan Kostić).\nTokom popodnevnih sednica uvodničari su prikazali stanje struke i nauke u aktuelnim oblastima građevinskog konstrukterstva. Navodimo najvažnije : projektovanje vijadukata i mostova na autoputevima, uvođenje Evrokodova za konstrukcije na području naše zemlje, projektovanje konstrukcija iz ugla njihovog uticaja na životnu sredinu, projektovanje i izvođenje dubokih temeljnih jama, sanacije betonskih konstrukcija u svetlu novih evropskih standarda, konstrukcije od lepljenog lameliranog drveta.\nUčesnicima Simpozijuma DGKS prikazan je izvedeni objekat Metals banke u Novom Sadu, autora Milenije i Darka Marušića, dobitnika Nagrade Inženjerske komore Srbije za 2008. godinu. Na skupu su predstavljena 54 rada kroz usmena izlaganja i 33 kroz poster prezentacije. Prikazani su zapravo najznačajni projektovani i izvedeni objekti u Srbiji u proteklom periodu, kao i aktuelna istraživanja u oblasti materijala i konstrukcija.\nPrisutni predstavnici velikih građevinskih kompanija takođe su prikazali svoj rad i postignuta unapređenja u oblasti projektovanja i izvođenja konstrukcija. Učesnici Skupa imali su priliku da razmene iskustva i steknu znanja o savremenim trendovima u oblasti građevinskog konstrukterstva, novim materijalima, novim tehnologijama građenja, savremenim konceptima projektovanja konstrukcija, kao i da se upoznaju sa savremenom evropskom regulativom.\nU zaključcima Simopzijuma 2008. posebno je naglašeno da je neophodno intenzivirati rad na uvođenju evropskih standarda za konstrukcije u Srbiji..\nProcitajte iz oblasti "Kongresi, godišnjice, Skupovi" i:\nNajveće osveženje KGH skupa - 154 studenata


Crno-bele je do pobede predvodio Gavril Subotić sa tri gola, a po dva gola postigli su Nikola Jakšić i Filip Radojević. Radomir Drašović i Đorđe Lazić dodali su po jedan gol.\nU turskom timu po dva gola postigli su srpski reprezentativac Slobodan Nikić, Mlađan Janović i Vjekoslav Pasković. Šafak Šimšek i Nikola Vukčević dodali su po jedan gol.\nPosle tri kola u Grupi B Partizan ima pobedu i dva poraza, a Galatasaraj je pretrpeo sva tri poraza. U četvrtom kolu 16. decembra Partizan će u Beogradu igrati protiv OSC iz Budimpešte, a Galatasaraj u Istanbulu protiv Solnoka.


Mogerinijeva pozvala Džaferija da se izdigne iznad partije - 05.05.2017, Sputnik Srbija\nVisoka predstavnica za spoljnu politiku i bezbednost EU Federika Mogerini tokom sastanka u Briselu sa predstavnikom stranke Albanaca u Makedoniji DUI Talatom... 05.05.2017, Sputnik Srbija\n11:36 05.05.2017 (Osveženo: 03:43 26.08.2021)\n„Tokom razgovora, Federika Mogerini ponovila je snažnu osudu prošlonedeljnog nasilja u parlamentu čije su mete bili poslanici i novinari. Ona je pozdravila izbor Talata Džaferija za predsedavajućeg skupštine koji je izvela poslanička većina i naglasila da je to uloga za koju je neophodno da bude iznad partije i interetničke politike“, stoji u saopštenju iz kabineta Mogerinijeve.\nU njemu se navodi i da je ona navela da „predsednik skupštine radi u korist svih građana i zajednica“.\n„EU je spremna da radi sa njim, parlamentom i svim drugim institucijama radi nastavka Urgentnih reformskih prioriteta, kao i primene Sporazuma iz Pržina. Visoka predstavnica i predsedavajući takođe su gledali u ono što predstoji. EU očekuje od svih političkih partija da se konstruktivno angažuju u političkom procesu, uključujući i onaj oko formiranje vlade, kao i u radu novog parlamenta“, navedeno je u saopštenju.\nMakedonska agencija podseća da je Mogerinijeva priznala Džaferija kao predsedavajućeg Sobranja tokom incidenta koji se desio 27. aprila kada su Socijaldemokratski savez Makedonije (SDSM) i DUI održali paralelnu parlamentarnu sednicu, na kojoj su ga izabrali za predsedavajućeg, nakon čega su demonstranti upali u zgradu Sobranja.\nNavodi se da je Džaferi u međuvremenu ušao u kabinet i čeka da bude registrovan kao predsedavajući parlamenta u Službenom glasniku Makedonije.


Laserski borbeni sistem na paradi za Dan pobjede - ISTOK - www.istokrs.com | Vijesti iz Istočne Hercegovine\nHome /Društvo, Svijet/Laserski borbeni sistem na paradi za Dan pobjede\nNa predstojećoj vojnoj paradi u Moskvi, povodom Dana pobjede, 9. maja, najverovatnije će biti predstavljen laserski borbeni sistem Peresvet.\nOvo je izjavio zamjenik ruskog ministra odbrane Jurij Borisov.\n“Mislim da je moguće u dve do tri godine, budući da se na njemu još radi, unaprediti sistem. Možda ćemo ga prikazati javnosti”, rekao je Borisov u intervjuu za TV Zvezda, prenosi Tas s.\nRuski predsjednik Vladimir Putin u svom obraćanju naciji 1. marta predložio je zvaničnicima da izaberu imena za lasersko oružje, podvodni nuklearni pogon i nuklearnu raketu.\nLaserski borbeni sistem nazvan je Peresvet, po Aleksandru Peresvetu, srednjevekovnom ruskom svešteniku, koji se zajedno sa vojskom borio protiv najezde Tatara.